
Acum mai bine de șase veacuri, anume în 
'6 aprilie 1327, la ceasul slujbei de dimineaţă, în 
biserica Sfinta Clara din Avignon, un tînăr ita- 
lian zărește, printre credincioșii veniți să se 
roage, pe o tînără provențală care-i atrage lua- 
rea aminte prin frumusețea, gingășia și purita- 
tea expresiei. Privirile lor se întîlnesc, și din 
această întîlnire de o clipă se iscă între ei o 
atracție tulgerătoare. Cu deosebire, tînărul e ro- 
bit cu totul și peniru totdeauna. 

Acest tînăr, care nu împlinise încă 23 de ani, 
se născuse în Arezzo, orășel din provincia ita- 
liană Toscana, în 20 iulie 1304. Tatăl său se nu- 
mea: Petracco di Parenzo. Era de fel din Florenţa. 
Notar, ca și bunicii lui. Mama se numea Eletta 
Canigiani, de asemenea florentină. Amindouă îa- 
miliile, fără să aibă vreun tiilu de nobleţe, se 
bucurau de multă stimă. Petracco se cunoștea 


cu marele Dante Alighieri și, ca și acesta, era 
înregimentat în partidul Albilor. 

Ne ailăm în acele vremi, atit de îndepărtate, 
cînd luptele crîncene dintre cele două partide, 
Guelfi și Ghibelini, au însîngerat Italia. Partidul 
Ghibelinilor era alcătuit din aristocrația feu- 
dală, acei nobili denumiți i grandi, sau magnați. 
Ei susțineau că puterea temporală, autoritatea 
politică trebuie să fie exercitată de Cezar, şi 


anume de împăratul Germaniei, iar papalitatea, 


să se mărginească a-și exercita autoritatea în 
domeniul spiritual. Aceasta nu de dragul aşa- 
zisei „idei imperiale“, ci fiindcă împăratul Ger- 
maniei sprijinea interesele seniorilor feudali, 
exploatatori ai satelor. Totuşi, în acest sfîrșit de 
Ev Mediu, în pragul erei capitaliste („prima na- 
țiune capitalistă a fost Italia” — spunea Engels 
în prefața la ediția italiană a Manifestului Co- 
munist, referindu-se tocmai la această epocă), o 
parte din magnați intră în relaţii cu marii ne- 
gustori, industriași și bancheri și încep să parti- 
cipe la operațiuni bancare și comerciale. Toţi 
aceștia ajung să formeze partidul Gueltilor, sus- 
ținători ai intereselor acelor arti maggiori (cor- 
porații superioare) alcătuite de patronii manu- 
facturilor, de bancheri, de mari negustori. În 


opoziție cu seniorii feudali din partidul Ghibe- 


„linilor, Guelfii sprijineau puterea laică, politică 


a Curiei papale. Firește, nu pentru că se opuneau 
„ideii imperiale“ și susțineau „ideea papalită- 
ţii“, ci pentru că papa le susținea interesele, în- 
trucît și burghezia şi acea parte a nobilimii care 
formau partidul gueli erau interesați în marile 
speculații financiare ale bisericii romane, specu- 
lații care nu s-ar fi pulut desfășura în toată vas- 
titatea lor fără o bază politică, fără putere poli- 
tică. Prin urmare, nu era vorba de „o pură cioc- 
nire de idei“ între imperiu și papalitate, ci o vă- 
dită luptă de clasă, cu interese economice bine 
delimitate. 

Crude și pustiitoare au iost bătăliile acestor 
două partide, ilustrind interesele antagoniste de 
clasă ale Evului Mediu din Italia, împărțită în- 
tr-o puzderie de stătulețe. Drept consecință a 
acestor bătălii, peste capul şi în dauna lui popolo 
minuto (poporul mărunt), adică micii meseriași şi 
muncitorii din marile ateliere, a fost preluarea 
puterii comunale cînd de către un partid, cînd de 
către celălalt. 

În afară de acestea, partidul gueli era aprig 
dezbinat de contradicții interne. N-a irecul mult, 
și Gueliii s-au văzut împărțiți în două fracțiuni 


deopotrivă de puternice şi care deopotrivă îşi 
disputau puterea asupra orașelor-state. Şi anume : 
Negrii, lăsîndu-se întru totul în mîna Curiei pa- 
pale și conduși de sanguinul Corso Donati, şi 
Albii, care nu admiteau amestecul papei în admi- 
nistrarea orașelor și care, prin aceasta, erau mai 
apropiați de Ghibelini. Partizani ai Albilor au 
fost, între alții, Dante Alighieri și Petracco di 
Parenzo. 

Cînd în 1300 Negrii înfrîng opoziția Albilor, 
Petracco — printr-un ordin asemănător cu acela 
care l-a exilat și pe Dante, în aceeași perioadă — 
este alungat din Florența. Așa, îl găsim la Arezzo, 
unde vine pe lume întîiul său născut, botezat cu 
numele de Francesco. Familia este silită, în căuta- 
rea unei mai bune statorniciri, să se mute din 
loc în loc, pînă se hotărăște a lua drumul Fran- 
ței, ajungînd la Avignon, unde îndeobște se re- 
iugiau italienii proscriși, iar mai apoi în orășelul 
neînsemnat din apropierea Avignonului, Carpen- 
tras. 

Băiatul e trimis să învețe jurisprudența — cu 
deosebire dreptul canonic — la universitatea din 
Montpellier și mai tirziu la Bologna, unde era 
una dintre cele mai vestite universități din lta- 
lia. Dar în ciuda temeiniciei studiilor la cele două 


celebre universități și a valorii deosebite a pro- 
fesorilor, se pare că tinărul n-a prea profitat de 
studiile juridice, care-l lăsau rece, întrucît, dim- 
potrivă, se simțea atras de cariera literelor și se 
culunda cu pasiune în citirea clasicilor antichi- 
tății, îndeosebi. a lui Cicero și Virgiliu. Sub in- 
îluența lecturilor latine, ajunge să-și latinizeze 
numele patronimic, care din Petracco devine, ast- 
fel, Petrarca. 

Primind la Bologna știrea morții tatălui său (nu 
va trece mult și-și va pierde și mama), tînărul 
se întoarce la Avignon, în 1326. 

De la 1326 pînă în 1353, Avignonul este, ca să 
spunem așa, reședința oficială a lui Petrarca. 
Aici, el stringe legături de prietenie cu celebra şi 
puternica familie a lui Stefano Colonna Bătrînul, 
- ai cărui fii îi vor fi mai tirziu de ajutor în mai 
multe împrejurări. Aici, intră în relații cu curtea 
papală și cunoaște pe papii Benedict XII și Cle- 
ment VI. Dar nu rămîne în Avignon decit între 
lungi intervale și adesea pentru scurtă vreme ; 
căci pînă în 1331 Avignonul e pentru el un punct 
de plecare în îndelungi și importante călătorii 
prin Italia şi străinătate : în Franța, în Flandra, 
în Germania, de-a lungul Rinului. Aceste călătorii 
i-au înlesnit descoperirea unor prețioase manu- 


scrise ale antichităţii, pe care le-a transcris şi le-a 
editat, cum a făcut îndeosebi cu Cicero. Și în 
aceste cercetări asidue, care reînviau gîndirea 
„Păgină“ împotriva închistării  spiritualismului 
medieval, ca și mai ales în creaţia lui poetică, 
după cum vom vedea, se relevă umanistul Pe- 
trarca, precursor al umanismului Renașterii. lar 
între o călătorie și alta — pe care de multe ori 
le face mai puțin pentru studii sau felurite tre- 
buri şi însărcinări oficiale, cît pentru a se des- 
prinde de obsesia iubirii sale — preferă adesea 
să se retragă în singurătatea de la Vaucluse, 
mică localitate lîngă Avignon, unde își cumpă- 
rase o căsuță, ca să se dedice cu totul studiilor 
şi compunerii lucrărilor sale. În majoritate, 
acestea sînt scrise în limba latină (De Viris, De 
Vita Solitaria, De remediis utriusque fortunae, 
De sui ipsius et multorum ignoratia, Secretum) 
și dezbat cele mai variate teme filozolice, reli- 
gioase, științifice, autobiograiice etc. Printre ele, 
trebuie deosebit citată poema Africa, în care este 
glorificat Scipio Airicanul, învingătorul lui Ani- 
bal, în cel de-al doilea război punic. Lucrările 
acestea care i-au adus o faimă timpurie, dar so- 
lidă, ilustrează pentru cititorui de azi două laturi 
importante ale dezvoltării concepțiilor poetului 

despre lume și viață: pe de o parte vedem în 
ce măsură a rămas el tributar ideilor filozolice 
și religioase ale timpului său, cum ar îi ideea de 
resemnare în fața nestatorniciei și nimicniciei 
existenţei terestre, sau de izolare ascetică, sau de 
penitență creștină; pe de altă parte, găsim aici 
ideile noi, moderne, despre natură, om, viață so- 
cială, patrie ; și mai găsim, ca în Eclogae, sub 
vălul alegoriilor, aluzii la fapte politice contem- 
porane. Această a doua latură a scrierilor sale 
latinești va lua o mare dezvoltare în poezia lirică 
și cetățenească a poetului nostru. 

Printre numeroasele sale călătorii, se cuvine să 
mai amintim și.aceea de la Selvapiana, lingă 
Parma, și mai ales ascensiunea pe muntele Ven- 
toux, pe care o întreprinde în primăvara lui 
1335, împreună cu fratele său mai mic, Gherardo. 
Descrierea pe care ne-a lăsat-o în urma acestei 
îndrăznețe ascensiuni ni-l arată și în această pri- 
vință ca pe un precursor, căci Petrarca este cel 
dintîi alpinist care aşterne pe hirtie și elogiul 
urcușului pe creste, și zugrăvirea amănunţită, 
plastică și lirică a ascensiunii. 

La 1 septembrie 1340, poetul primește, simul- 
tan, de la Paris și de la Roma, oferta încoronării 
ca poet. Petrarca, după îndelungă dezbatere cu 


ui 


sine însuși și cu amicii, preferă Roma; dar mai 
întii vrea să fie examinat de Roberto, regele 
Napolelui, care şi el și-a arătat dorința să-l în- 
cununeze. Firește, trece examenul cu strălucire. 
Astiel, ajuns -la Roma, este încoronat cu cununa 
de lauri a Poeziei, în Capitoliu, după o fastuoasă 
solemnitate, în ziua de 8 aprilie 1341. De aici, se 
întoarce la Selvapiana, unde abia acum își ter- 
„mină poema Africa ; apoi, din nou la Avignon, și 
de aici la Napoli, ca ambasador ai lui Cle- 
ment VI, pe lingă regina Giovanna; apoi iar la 
Parma și, între '44 şi '50, la Modena, Bologna, Ve- 
rona, Genova, Ferrara, Padova, Roma. În '50, îl 
găsim la Florenţa, oaspete al lui Boccaccio, vechi 
prieten. Acesta îi va aduce la Padova o ştire îm- 
bucurătoare : autorul Decameronului obținuse de 
la consiliul florentin anularea vechiului ordin 
de exilare şi restituirea bunurilor părintești ale 
lui Petrarca. 

De la '53 la '61, Petrarca își stabilește locuința 
la Milano, la curtea principilor Visconti, care îl 
vor trimite ambasador la Praga și la Paris. Chiar 
și la Milano, unde a fost excelent primit, poetul a 
preferat de multe ori să stea departe de fastul 
curții viscontine şi să se retragă la Carignano, 
într-o vilă. Vreme de şase ani, între '61 şi '67, a 

trăit, respectat și onorat, la Veneţia, într-un pa- 
lat pe Riva degli Schiavoni, pus la dispoziție de 
republica venetă. În '68 se statornici definitiv la 
Parma, locuind totuși de preferință în căsuţa sa 
de la Arquă, pe dealurile Euganei. Aici, îngrijit 
de fiica lui, Francesca, și de ginerele său, își 
trăieşte în liniște ultimii ani. Moare subit în noap- 
tea de 18 spre 19 iulie 1374. Fu înmormîntat în 
piațeta din Arquă, în fața bisericii Santa Maria. 


* 


+ Ei 


Dar, deși Petrarca a fost, cum am văzut, încu- 
nunat în Capitoliu, deși s-a bucurat de înalte 
relații şi strălucite distincții, nu acestea i-au do- 
bîndit poetului gloria eternă. EI și-a cîștigat ne- 
murirea în conștiința oamenilor printr-o culegere 
de „cîntece“ — Il Canzoniere — care cuprinde 
317 sonete, 29 de canțone, 9 sestine, 7 balade și 
4 madrigale, cu totul 366 de poezii, pentru ca ci- 
titorul să aibă de citit cîte una pe zi în desfășu- 
rarea unui an. Sint cuprinse aci poezii care ex: 
primă înflăcăratele simțăminte patriotice ale poe: 
tului și biciuitoare diatribe la adresa vieții corupte 
a Curiei papale de la Avignon, şi — fireşte — 
stihurile închinate iubirii pline de pasiune ce.s-a 

născut în clipa întilnirii din biserica Stînta Clara 
cu acea tînără femeie subjugătoare. 

Francesco Petrarca nu va osteni s-o cînte, 
vreme de mai bine de treizeci de ani, atit in vita 
(în timpul vieţii) cît și in morte (după moartea 
ei). Stihurile lui răscolitoare, aducind un nou 
suflu uman poeziei vremii, au dobîndit faimă nu 
numai creatorului lor, ci și acestei linere femei 
care i le-a inspirat. Numele ei — Laura — va 
deveni tot atît de celebru, ca și al poetului, care 
— conştient de valoarea sa — va spune singur 
într-unul din sonetele sale : 


Binecuvînt și zvonul stîrnit de mine-n lume 
Cînd chem Madona dragă de-atitea ori pe nume, 
Și dorul, și suspinul, și plinsul ne-ncetat. 


Binecuvînt și gîndul născut numai de Ea, 


Și stihurile-mi toate, și osteneala mea 
Prin cari iubitei faimă pe veci i-am cîștigat. 


Cine a fost această Laura, fericită inspiratoare 
a marelui poet? Se chema Laurette de Noves, 
fiică a cavalerului Audibert de Noves, născută 
la Avignon, în 1307. Cînd poetul o întilneşte în- 
tîia oară, ea are abia douăzeci de ani. Cu doi ani 
înainte, se măritase cu patricianul Hugues de 

Sade, „tînăr, dar prea puțin simpatic şi de un 
caracter dificil și gelos“, cum spune unul din 
biograii. Laura era mamă. Și va mai îi, de ne- 
numărate ori. Ea va pieri, răpusă de ciumă, în 
1348, în -orașul ei de naștere. 

Laura — fără să respingă cu brutalitate curtea 
prea înflăcăratului îndrăgostit, dar fără să-l încu- 
rajeze peste ceea ce se cuvine — a avut tăria 
să se păstreze în marginile unei onestități depline. 
De aceea poetul va trăi ani lungi de chinuri între 
teama că nu e iubit și speranța că iubirea va 
birui. Povestea acestei iubiri o găsim scrisă, zi 
cu zi, în Il Canzoniere. Aici, poetul își va slăvi 
iubita pînă la „beatificare“, sau o va blestema; 
va aștepta în preajma ei cel mai neînsemnat semn 
de dragoste, sau va fugi de dinsa ca să se re- 
tragă în singurătate ; va exulta de fericire cînd 
i se va părea că un ușor salut, o privire anume, 
un zîmbet al iubitei sînt acele semne mult aș- 
teptate, sau, covirșit de tristețe și de deznădejde, 
va fi la un pas de sinucidere. 

Deşi în acea epocă n-a existat poet care să nu 
ridice în slăvi o iubită-înger — cu deosebire 
trubadurii provenţali, care au influențat puternic 
"și aproape exclusiv lirica Evului Mediu european, 
cum și poeții italieni, ca Guido Cavalcanti și Cino 

da Pistoia, avînd în frunte pe însuși Dante Ali- 
ghieri cu a sa Vita Nuova — totuși lirica Jui 
Petrarca, povestindu-ne zbuciumul unei mari! pa- 
siuni omenești, atinge asemenea culme a expresiei 
artistice și aduce atîta noutate în conținutul sen- 
timentelor, încît ajunge ea însăși să influențeze 
nu numai poezia vremii, dar şi a veacurilor care 
au urmat, pînă după romantismul veacului trecut. 

lată, tînărul Engels în ale sale „Călătorii în 
Lombardia“ (Vezi : „„Marx-Engels despre literatură 
și artă“, E.S.P.L.P., 1953, pp. 595—596) ne po- 
vesteşte următoarele : 


„Obosit de a tot privi, am intrat în cabana de 
pe pisc și am cerut de băut. O dată cu băutura mi 
se dădu și condica pentru vizitatori. Se ştie ce se 
poate găsi în asemenea condici; orice filistin le 
consideră instituții de eternizare, în care poate 
transmite posterității numele său obscur și una din 
ideile sale ultratriviale, și cu cît este mai mărgi- 
nit, cu atît mai lungi sînt observaţiile care îi înto- 
vărășesc numele... Deodată dădui peste un sonet 
de Petrarca în limba italiană, care în traducere 
sună cam așa: 


fu 
M-am înălțat cu gîndul înspre-aceea 
Ce-o caut mereu și n-o găsesc niciunde; 

Privirea-i ce mă evită, azi blindă mă pătrunde. 
Ea azi sălășluiește-n cer, în sfera treia. 


De mînă m-a luat și-n șoaptă ea mi-a spus: 
N-ai să mai plingi de-acuma, destinul ne-a unit; 
Pe vremuri pacea vieţii ţi-am răpit, 

Apoi te-am părăsit şi m-am întors aicea sus. 


O, dulce fericire ce mintea-abia cuprinde! 
Pe tine te aştept și trupu-mi prin moarte părăsit, 
Trupu-mi ce-odinioară atita l-ai iubit. 


De ce-a tăcut, ah, mîna de ce nu-mi mai întinde ? 
Căci glasu-i ascultind, puţin doar a lipsit 
Ca să rămîn în veci cu ea, de ea nedespărțit.! 


Cel care-l scrisese acolo se numea Joachim Tri- 
boni din Genova și prin simplul fapt că-l scrisese, 
îmi şi devenise prieten. Căci cu cît toate celelalte 
observaţii erau mai seci şi mai insipide, cu atit 
acest sonet se distingea mai mult dintre ele, cu 
atît mă emoţiona mai mult. Acolo unde natura își 
etalează întreaga ei splendoare, acolo unde ideea 
care dormitează în ea pare, dacă nu să se tre- 
zească, măcar să viseze un vis de aur, într-un ase- 
menea loc acela care nu simte nimic, care nu are 
nimic de spus decit: „Ce frumoasă ești tu, na- 


1 Sonetul acesta, cititorul îl va găsi și în cu.egerea 
noastră sub titlul: ,„Gindirea mea, pe aripi, mă ridică-n 
tărie” (n.a.). 

tură“, acela nu are dreptul să se considere mai 
presus de masa comună, superficială, coniuză. În 
schimb, o sensibilitate mai profundă își retrăiește 
durerile și suferințele personale, dar numai pentru 
a se simți una cu măreția naturii și a se lăsa cu- 
prins de o blîndă împăciuire. Și această împăciuire 
n-ar îi putut îi exprimată mai frumos decît în acel 
sonet. Dar aceasta nu a îost singura împrejurare 
care m-a apropiat de acel genovez. Așadar, înaintea 
mea își mai purtase cineva durerea dragostei pe 
aceste culmi ; nu eram deci singurul a cărui inimă, 
pînă acum o lună nespus de fericită, era acum sfi- 
șiată şi pustie. Și există oare suferință mai îndrep- 
tățită să se destăinuiască frumoasei naturi decît 
suferința cea: mai nobilă, cea mai înaltă dintre 
toate suierințele personale, aceea cauzată de dra- 
goste 2“ 


Tocmai această suferință, „cea mai nobilă“ şi 
„cea mai înaltă dintre suferințele personale“ ; 
tocmai această „destăinuire frumoasei naturi“ le 
regăsim în lirica lui Petrarca. Și le regăsim nu 
numai pe înalta culme a artei poetice, dar și 
străbătute de un suflu nou. 

În adevăr, predecesorii și contemporanii lui 
Petrarca au cîntat o iubită abstractă, un simbol 
— adesea mistic — o ficțiune, o idee ideală, 
dacă se poate spune, o alegorie care de multe 


ori se confundă cu cine știe ce sfintă din calen- 
darul catolic, pînă la Sfinta Fecioară. Pentru unii, 
acest fel de iubită personifică Înţelepciunea, sau 
Religia, sau Virtutea, sau Filozofia, sau Penitenţța, 
sau Spiritul. Cele mai stranii și mai absurde in- 
terpretări ajung să pară perfect logice, deoarece 
sînt îndreptățite de modul în care poeţii aceștia 
ne-au înfățișat iubita lor eterată, sublimată, „con- 
templată în cele mai nobile, cele mai înalte, cele mai 
celeste finalități“. Cintăreţul acestui fel de iubită 
este și el tot atit de descărnat, de dezumanizat ; de- 
vine el însuși un simbol: simbolul dreptcredin- 
ciosului plin de umilință și de spaimă față cu 
puterea  extra-terestră, supranaturală a acelei 
donna angelicata (femeia-înger) pe care o închi- 
puie şi o slăvește singur; el nu țintește, prin iu- 
birea-i lipsită de orice tumult, de orice furtună 
interioară, pe care o închină acestei „statui au- 
reolate“, decît să dobiîndească „mîntuirea eter- 
nă“, pe cărări paradisiace. Cînd școala lui Dante 
— il dolce stil nuovo — scapă uneori de sub in- 
iluența trubadurilor provenţali și cînd la unii 
poeți italieni din veacul al XIII-lea — cum ar fi 
Lapo Gianni și Dino Frescobaldi — apare, în sfîr- 
șit, la giovinetta (iinăra lată), s-a putut spune, 
fără nici o exagerare, că apariția aceasta a con- 

stituit o dată însemnată în istoria evoluției sen- 
timentelor omenești, un nou pas către adevăr și 
progres social. Căci modul provențal a stăpinit 
cîteva secole. 

Dar acest lucru trebuie spus cu atit mai vîrtos 
despre Francesco Petrarca, despre poezia .lui, 
despre concepția lui asupra iubirii și a femeii. 
Fără să se dezlege cu totul de toate prejudecă- 
țile şi de toată simbolistica poeziei trubadurice și 
a dulcelui stil nou; rămînind încă tributar în- 
tr-o măsură manierismului, subtilităților pedante, 
obscurităților întortocheate, uneori simbolurilor 
religioase şi, în genere, concepției teologale a 
vremii, Petrarca vine să cînte o mare, o udincă 
pasiune omenească, păminteană. Din paginile 
Canzonierului se desprind un bărbat în carne și 
oase, o femeie reafă, un șirag de sentimente ome- 
nești. Într-un cuvînt, se desprinde nu o abstrac- 
țiune, ci omul. Pe temeiul acesta, s-a pulut afir- 
ma că Petrarca încheie Evul Mediu și deschide 
larg porțile Renașterii. 

S-au găsit destui care să tăgăduiască existența 
în realitate a Laurei și să susțină că nu e: vorba 
aici decit tot de un simbol. Dar împotriva unei 
asemenea tăgade s-a ridicat poetul însuși. lată 
ce spune el într-o scrisoare. către bunul său 

prieten Jacopo Colonna, episcop de Lombez, care, 
pare-se, și-a rîs de pasiunea lui Petrarca și care 
nu credea în realitatea ei: 


„De ce spui că mi-am făurit singur numele ima- 
ginar al Laurei numai ca să existe o femeie de care 
să vorbesc, și din pricina căreia mulți să vorbească 
despre mine, dar că în realitate în mintea mea nu-i 
nici o Laură, afară de acel laur poetic către care 
îndelungata și neistovita mea muncă vădește că 
țintesc ; că privitor la această Laură vie, de îru- 
musețea căreia par îndrăgostit, totul e o născocire 
a mea, versurile mele prefăcute, suspinele mele si- 
mulate ? Unde n-ar fi dat Domnul ca tu, în gluma 
ta, să fi spus adevărul, ca totul să îi fost o prefă- 
cătorie și nu o nebunie! Dar, crede-mă, nimeni nu 
se preface atita amar de vreme fără o mare chi- 
nuire, iar a-ţi da osteneala de-pomană să pari ne- 
bun, e culmea nebuniei. Adaugă că, sănătoși fiind, 
putem simula boala prin gesturi, dar că nu-i putem 
simula paloarea. Or, tu îmi cunoști paloarea și 
suferința“, 


Iar într-un închipuit dialog cu Sfintul Augustin, 
în Secretum, el recunoaște fără nici o stinghe- 
reală că animam cum corpore amavi (i-am iubit 
deopotrivă sufletul și trupul). 

E greu să ne dăm seama astăzi cită noutale este 
atit în această mărturisire, cit și în toată poezia 

umană a lui Petrarca. Dar pentru vremea lui şi 
a lui Dante, atunci cînd era în floare atotputer- 
nicia bisericii catolice, a papalității, a Inchiziției 
cu canoanele ei rigide și sîngeroase, impunînd 
asceze și asprimi claustrale, aplicind o severă 
cenzură sentimentelor celor mai firești, celor mai 
omenești, în vederea, pasămile, a „mîntuirii su- 
Hletului“ — această poezie era nouă în chip sur- 
prinzător, dacă nu chiar primejdios. A fost nouă 
atunci, iar prin omenescul ei a rămas proaspătă 
și azi, cîtă vreme abstracţiunile simbolice ale 
celorlalți se păstrează literă moartă în bucoavne 
prăfuite, simple curiozități istorice. 

Dar nu numai torentul vijelios al pasiunii lui 
omenești îl face prezent pe poetul aretin, azi, în 
mijlocul nostru. Ci, mai întîi, împletirea puterni- 
cului sentiment umanizat cu marea dragoste pen- 
tru natură; și apoi, și mai ales, flacăra vie a 
simțămîntului patriotic în lirica lui cetățenească. 

Aproape la fiecare pas, răscolitoarea lui iubire 
şi-o destăinuie naturii, după expresia fericită a 
lui Engels: 


„Dar dacă frămîntarea-mi de fiecare zi 
O ascunsei de oameni, — cred astăzi c-au aflat-o 
Și văi, şi munţi, și codri, şi ape, și cîmpii. 

Căci nu-i cărare aspră pe care n-am călcat-o 
Și-n care-adese Amor tovarăș să nu-mi fie, 
Eu lui spuniîndu-i multe și el vorbindu-mi mie. 


Dar părăsind „suavitățile“ iubirii și chiar acele 
destăinuiri vijelioase ale pasiunii sale, Petrarca 
ridică viguros biciul indignării și al scîrbei, și l0- 
„vește fără cruțare în năravurile corupte ale papa- 
lității de la Avignon. În viguroasele sonete care 
lovesc Curia papală și care au fost puse la index, 
poetul vede în papalitate „izvor de suferințe și 
furiei cuibar“, „școală de păcate și hram de ere- 
zie“, „iad scîrbavnic și cruntă închisoare“, în care 
„binele moare, răul se umilă și plodeşte“. Poetul, 
apoi, se adresează. cu miînie bisericii decăzute, ve- 
nale și imorale, care a devenit exploatatoarea cla- 
sei de jos: 

Iar tu, sfruntată tîrfă, chiar impotriva ei 
Scoţi astăzi coarne... 

Pe de altă parte, în celebra canțonă Către Italia 
și seniorii Italiei, poetul se adresează, cu marele 
curaj ce spune adevărul în față, acestor stăpîni 
ai Italiei fărămițate, care uită interesele patriei, 
se lasă în voia poltelor lor egoiste, n-au milă de 
„frîntul popor“ şi astfel perpetuează dezbinarea 
şi războaiele îratricide. El se împotrivește trupe- 
lor mercenare, cere înarmarea națiunii pentru 

apărarea patriei și încheie strigind : „Pace, pace, 
pace!“ Rar o poezie patriotică îți va da asemenea 
fiori ca această tumultuoasă canțonă ! 

Altă canţonă : Spirto gentil, slăvește pe Cola di 
Rienzo, în care poetul vede „brațul ce poate să 
scuture cu tărie și să trezească“ Italia „bătrînă, 
trîndavă şi înceată“. Cola di Rienzo — pe care 
Petrarca îl cunoaște întiia oară la, Avignon, în 
1343, şi care-i stirnește entuziasmul și admiraţia 
pentru sentimentele de înalt patriotism arătate în 
cuvîntarea ținută papei Clement — este marele 
agitator al poporului roman împotriva guvernului 
patrician. În 1347, mișcarea populară răstoarnă 
pe patricieni și alege pe Cola di Rienzo ca tri- 
bun al Romei. Cu acest prilej, în canțona pome- 
nită, poetul cîntă pe acest „cavaler pe care în- 
treaga Italie îl cinstește — avind el mai multă 
grijă de alții decit de sine însuși“ și-l îndeamnă 
„să înşface fără teamă pletele resfirate (ale Ro- 
mei) ca să iasă această irindavă din cloaca în 
care zace“. Din nou ni se relevă înflăcăratul pa- 
triotism și spiritul înaintat al poetului. 


Omul și natura și înaltul patriotism — iată stil- 


pii edificiului liric petrarchesc; iată vestitorii 
strălucirii Renașterii, iată contribuția esențială a 
lui Petrarca la progresul social al vremii. 

Și astfel, umanistul, patriotul, poetul Francesco 
Petrarca a izbutit să-și dobindească faimă nepie- 
ritoare și să rămînă viu pînă în zilele noastre. 


II 


Se cuvine să spunem cîteva cuvinte despre cu- 
legerea de faţă. 

Firește, ea poate fi considerată ca o culegere 
antologică. Adică, am căutat ca, alegînd aceste 80 
de sonete din cele 317 pe care le conține Canzo- 
nierul, la care s-au adăugat canțonele Către Ita- 
lia, şi Către Cola di Rienzo, să redăm în romi- 
nește cele mai semnificative poezii. Trebuie să 
atragem luarea aminte că am tradus și unele so- 
nete nu atit pentru desăvirșita lor frumuseţe, cil 
pentru specificul lor, pentru „petrarchismul“ lor. 
Aceasta — fiindcă am ţinut să dăm o imagine cil 
mai completă a poetului și poeziei sale. 

Vom îi poate dojeniți de Ș. specialiști că 
ne-am abătut de la ritmul original — acel ritm 
care ia naștere exclusiv din numărul silabelor — 
şi că nu ne-am ținut de numărul și așezarea ri- 
melor. Întrucit e vorba de.Petrarca, poetul care 
a dus la perfecţiune sonetul și care a excelat în 
sonete, firește că ideal ar fi fost ca şi traducerea 

i 
romînească să respecte cu stricteţe severele canoa- 


ne -formale ale sonetului clasic. Mărturisim, deci, 
imposibilitatea pentru puterile noastre de a îi 
atins acest ideal pe care, desigur, alții mai 
vrednici îl vor atinge în viitor. Preocuparea noas- 
tră de căpetenie a fost să redăm ritmul interior, 
muzicalitatea interioară a sonetului, conținutul 
lui poetic și de idei. De altfel, dacă am număra 
silabele cuvintelor fiecărui vers, am constata că 
însuși versul italian trece de unsprezece „picioa- 
re“ și că el devine endecasilab numai printr-o in- 
flexiune a pronunției, caracteristică poeziei pe- 
trarchești, ca și terținelor lui Dante, și nu tot- 
deauna posibilă în romînește. De aceea, majorita- 
tea traducătorilor romîni de pînă acum ai lui Pe- 
trarca au simţit nevoia să prelungească versul, 
unii folosind alexandrinul, alții mergînd pînă la 
versul de șaisprezece silabe. Cel ce a încercat 
totuși să-l transpună în endecasilab și numai în 
cinci rime, așa cum cere textul original, a fost 
silit să folosească o rimă săracă, să nu redea în 
întregime sensul sonetului respectiv, să-l facă 
uneori de neînțeles — peste acele știute obscu- 
rități existente în text — și să-și ia față de text 
libertăţi atît de mari, încît sonetul romînesc să 
nu mai semene cu cel italian. Nevoind, pe de o 

parte, a cădea în atare greșeli, iar pe de alta ne- 
găsind altă soluție, am recurs la derogările de 
formă amintite, care ni s-au părut mai puțin grave 
decît greșelile de conţinut. În sfîrșit, cu privire la 
rime, însuși Petrarca e schimbător. La terține, 
cînd are două, cînd trei rime. Așezarea lor va- 
riază, cum se întîmplă și la catrene. O dată rima 
e împerecheată, altă dată după schema: abba- 
abba. 

În legătură cu ordinea în care prezentăm sone- 
tele, lămurim că am adoptat-o pe aceea stabilită 
de ediția critică, după textele autografe, a lui 
Giovanni Mestica. (Firenze, Barbera, 1896). 

Ca să informăm pe cei interesați, însemnăm 
aici că ne-am folosit în cursul traducerii de ur- 
mătoarele comentarii : Alessandro Tassoni și 
L. A. Muratori (Veneţia, 1759) ; Leopardi și Eugenio 
Camerini (Milano Sonzogno) ; Carducci și Severino 
Ferrari (Bologna, Zanichelli); Andrea Moschetti 
(Bari, Laterza) și Enrico Bianchi (Firenze, Salani). 
Aceste cinci comentarii, după care ne-am călăuzit, 
sînt uneori destul de deosebite unul de altul, 
dacă nu chiar contradictorii, lăsîndu-ne astfel să 
alegem interpretarea pe care am socotit-o mai 
aproape de adevăr. 

LASCĂR SEBASTIAN 


PROLOG 


VOI CE-ASCULTAȚI 
ÎN ASTE RĂZLEȚE RIME CUM... 


Voi ce-ascultaţi în aste răzlețe rime cum 
Cad rînd pe rînd suspine ce-n anii tinereţii, 
La ceasul slăbiciunii, au fost un sprijin vieţii, 
Pe cînd eram în parte alt om decît acum; 


Voi toţi, dacă iubirea v-a scos din piept suspine— 
Că-n fel și chip aicea mă zbat și pling avan 
Între speranța vană și între chinul van — 

Mă veţi ierta, și mai mult: veţi suferi cu mine! 


O, astăzi știu c-adesea întreaga lume rea 
A povestit atita pe socoteala mea, 
„Că singur eu de mine mă rușinai amarnic. 


Astfăl, rușinea-i rodul greșelii de-altădată, 
Rușinea, pocăința, cunoașterea curată 
Că tot ce place lumii e numai vis zădarnic! 

INTRU VIAŢA MADONEI LAURA 

DAC-AR PUTEA, MADONĂ, 
VIAȚA-MI PIEPT SĂ ȚINĂ 


Dac-ar putea, Madonă, viața-mi piept să ţină 
Torturilor iubirii și asprelor tristeţi, 

Încît s-ajung — la anii din urmă-ai astei vieţi — 
Să-ţi văd slăbimd cu totul a ochilor lumină; 


Și buclele-ți de aur făcute argintii, 

Și-ntunecat veșmîntul pe trupul tău firav, 

Și palid chipul care sfiosului tău sclav 

E-o piedică să-ţi plingă atîtea doruri vii, — 
is) 

Numai atuncia Amor tărie va să-mi dea 

Să-ţi dezvălesc în cîte frămînturi și jelanii 

S-au scurs vieții mele și zilele şi anii. 


Dar dacă bătrineţea dorinţei stă-mpotrivă, 
Măcar o să aline atunci durerea mea 
Tirzia ta-mblinzire, ajunsă milostivă, 

CIND E SĂ PLEC, LA FIECE PAS 
MĂ-NTORC DIN CALE 


Cînd e să plec, la fiece pas mă-ntorc din cale 

Spre tine. Greu purtindu-l, mi-e trupul frînt în 
două... 

Sorbind același aer cu tine, vlagă nouă 

Recapăt. Și-astfel iară pornesc. Dar tot cu jale. 


Apoi, din nou cu gîndul la bunul drag ce-l las, 
La drumul fără capăt și viața-mi trecătoare, 


- M-apasă deznădejdea, și lacrime amare 


Din ochii-mi se revarsă cu fiecare pas. 3 


Și-n trista-mi tînguire, mă roade-o îndoială: 
Ast trup al meu de humă, cum oare se desparte 
De sufletul lui — care ești tu — plecînd departe ? 


Dar Amor îmi răspunde: E-o veche rînduială 
Ca omul care arde în flacăra iubirii 


Să stea deasupra legii și în afara firii! 

ÎN ÎNĂLŢIMI SÎNT PASĂRI 
CU OCHI ATÎT DE VIU 


În înălțimi sînt pasări cu ochi atît de viu, 
Încît fără de teamă privesc oricînd la soare; 
Dar altele nu-ndură lumina-i sclipitoare 

Și ies, la ceasul nopții, din cuibul lor, tîrziu. 


Și sînt și fluturi care se-apropie cu dor 

De focul ce sclipeşte, crezind c-o să-i aline; 
Dar focul le aprinde aripile lor fine... 

Vai! locu-n lume nu mi-e decît în rîndul lor! 


Căci nu-s atît de tare să-ndur lumina vie 
A mult iubitei mele, nici să m-ascund nu știu 
Prin colţuri de-ntuneric adînc, la ceas tirziu. 


De-aceea simt destinul mereu cum mă îmbie, 
Cu ochii slabi şi umezi, la Ea să mă tot uit, 
Deși c-am să mă mistui în focul ei, nu uit. 

CU CÎT SINT MAI APROAPE 
DE CEL DIN URMĂ CEAS 


Cu cit sînt mai aproape de cel din urmă ceas 
Ce numai el scurtează mizeria umană, 

Cu-atit văd ce grăbit e al vremii ager pas — 
Și să mai sper în vreme e amăgire vană. 


Spun gindurilor mele : Curînd se va topi 

Ca neaua huma aspră a trupului. Nu mult 
Răstimp de-ale iubirii de-acum vom mai vorbi, 
Căci vine potolirea simţirii în tumult. 


Cu trupul deodată, speranţa se va duce 
— Ea care-atît ne-ndeamnă iluzii să nutrim — 
Și lacrima, și riîsul, și teama, și mâînia. 


E limpede cum printre păcatele năuce | 
Și sterpe, regăsită se nalță omenia. 
Şi cum ades zădarnic oftăm și suferim ! 


STINGHER ȘI PLIN DE GÎNDURI, 
ADESEA RĂTĂCESC 


Stingher și plin de gînduri, adesea rătăcesc 
Pe drumuri neumblate, cu pași înceţi, tirzii, 
Și în ţărînă caut cu ochi atenţi și vii 

Vreo urmă omenească pe care-o ocolesc. 


Cum să găsesc alt mijloc mai bun, mai înţelept, 
Să scap de ochii lumii ce mă ghicesc ușor? 
Căci tot ce fac atita-i de trist și tinjitor: 

Pe fața mea se vede ce clocot am în piept! 


Dar dacă frămîntarea-mi de fiecare zi 
O ascunsei de oameni, — cred astăzi c-au aflat-o 
Și văi, și munți, și codri, și ape, și cîmpii. 


Căci nu-i cărare aspră pe care n-am călcat-o 
Şi-n care-adese Amor tovarăș să nu-mi fie, 
Eu lui spunîndu-i multe și el vorbindu-mi mie. 

AH, ORSO, NICIODATĂ N-AU FOST VUIND 
ŞUVOAIE 


Ah, Orso, niciodată n-au fost vuind șuvoaie, 
Nici mări ce-n valuri nalte pînă la cer să crească ; 
Nici nori atit de negri văzduhul să-mpînzească ; 
Nici umbră de colnice sau de adinci zăvoaie; 


Nici alte stavili n-au fost, împiedicind vederea, 

De care eu m-aș plinge. Ci de un văl subţire 

Mă pling, căci îmi ascunde adinca Ei privire 

Și parcă-mi spune: „„Toarce-ţi tristeţea și 
durerea |!“ 


Frumoșii ochi de mine se-ascund din sfioșie 
Sau din trufie ? Nu ştiu. Dar orice bucurie 
Răpită mi-i. Simt moartea venind pretimpuriu. 
Dușmancă mi-i și mîna Ei albă ca narcisa, 
Căci, precum vălul, mina gingașe pusu-mi-s-a 
Între-ai mei ochi ahotnici şi ochii ei — zid viu! 

Deși cu ușurință-n Tessalia, la Pharsal, 

Cezâr roşi oraşul de sînge — totuşi plinse, 
Cînd, în trăsuri știute, acum de-a pururi stinse, 
Recunoscu mort chipul temutului rival. 


Păstorul, care fruntea lui Goliat de moarte 

I-o sîngeră, își plinse amarnic răzvrătita 

Lui seminţie ;-așijderi pe Saul mort jelit-a, 
Acelor munţi Ghilboa zvîrlind blesteme foarte. 


Dar tu, pe care mila nicicînd nu te-a înfrînt 
Şi care ştii — cînd Amor încearcă să-și repeadă 
Săgeţile spre tine — a te feri ușor, 


Tu vezi cu mii de morţi cum mă zbat și mă 
frămînt 
Și nici un strop din ochii-ți frumoși nu lași să 
. cadă, 
Ci ochiul tău de gheaţă-i și dispreţuitor. 


ELI 


i DEŞI CU UŞURINȚĂ-N TESSALIA, LA PHARSAL 


VRĂJMAȘA MEA, OGLINDA, ÎN CARE-ŢI 
TOT PRIVEȘTI... 


Vrăjmașa mea, oglinda, în care-ţi tot priveşti 
Fermecătoarea faţă, de cer și-Amor slăvită, 
Întru a mea pieire te face să-ndrăgești 

Nu vraja ei, ci vraja de dînsa oglindită. 


Din inima ta — dulce cuib mie — tu m-ai smult 
La sfatul ei: Prigoană haină și păgînă!... 

Și totuși eu — chiar dacă iubesc atît de mult— 
Nu-s vrednic să fiu unde doar tu poți fi stăpină. 


Dar ea știind, oglinda, ce lanț cumplit mă leagă 
De tine, de ce face să-ți fii tu ție dragă, 
Și pentru mine aspră, trufașe iar şi iară?... 


Narcis — ţi-aduci aminte ? — pe sine s-a-ndrăgit 

La fel. Aceeași soartă te-așteaptă la sfirșit. 

Dar nu-i pămîntul vrednic de-o floare-atit de 
rară | 


NU S-A VĂZUT CA FOCUL SĂ FIE STINS 
PRIN FOC 


Nu s-a văzut ca focul să fie stins prin foc, 
Nici apele să sece prin ploi potopitoare; 
Adaose-ntre ele — de-s asemănătoare — 
Stihiile în lume le vezi sporind pe loc. 


Atuncia, cum tu, Amor — simţirile-mpărțind 
Așa ca-n două trupuri un suflet doar.să fie — 
Cînd ar urma dorința de două ori mai vie 

Să crească, faci dorinţa să scadă, pilpiind? 


Cu-atît de mare vuiet din nalturi Nilul cade 
Că omului din preajmă urechea-i asurzește, 
lar cel ce ţintă-n soare se uită mult, orbește. 


Așa, dorința — veșnic neîmpăcată — scade 
Cînd a gonit spre-o ţintă cu prea departe rază; 
Nu da prea tare pinteni, căci fuga încetează! 

ORBIT DE DORUL APRIG CE INIMA-MI 
DISTRUGE 


Orbit de dorul aprig ce inima-mi distruge, 
Poate greșesc cînd număr, în așteptarea Ei, 
Minutele. Dar timpul, ca aste vorbe, fuge — 
Ah, timpul ce — din milă făgăduit — îl cei. 


Ce întuneric rece îmi ofilește poama, 

Cind tocmai era gata să dea în pîrg? Şi care 
Năpraznic lup în stina mea hămesit dă iama ? 
Ce zid desparte mina-mi de spicul copt pe-ogoare ? 


Vai! nu știu. Totuşi Amor se vede bine-ntr-astă 

Purtare : dinadins el speranța mi-o stirnește, 

Mai mult să-mi crească dorul, știindu-l c-o 
adastă. 


Din vechi bucoavne, iată, un gind mi se ivește: 
Cît nu trecut-a ceasul celui din urmă drum, 


Să nu se cheme omul ferice de pe-acum. 

FIŢI BINECUVINTATE ZI, LUNĂ, AN ŞI CEAS 


Fiţi binecuvîntate zi, lună, an și ceas, 

Și ţară prea frumoasă și loc și punct în care 
Privirea ei cea dulce și învăluitoare 

M-a fost pătruns, și-n mine de-a pururi a rămas. 


Binecuvînt și-ntiia mea dulce întristare 
Din clipa cînd iubirea, vicleană, m-a robit, 
Și arcul și săgeata ce m-a străpuns cumplit, 
Și rana pînă-n suflet adînc sfredelitoare. 


Binecuvînt și zvonul stîrnit de mine-n lume 
Cînd chem Madona dragă de-atitea ori pe nume, 
Și dorul și suspinul și plinsul ne-ncetat. 


Binecuvînt și gîndui născut numai de Ea, 
Și stihurile-mi toate și osteneala mea 
Prin cari iubitei faimă pe veci i-am cîștigat. 

CIT DE NĂUC ÎN ZIUA ÎNTIIA RĂMĂSEI 


“Cît de năuc în ziua întiîia rămăsei, 

Cînd Amor fără milă cu arcul lui păgîn 
Mă săgetă !... Cu-ncetul, el se făcu stăpîn 
Pe viața mea tihnită, domnind în piscul ei. 


Eu n-am crezut ca Amor atita de ușor 
Curajul și tăria să-mi frîingă vreodată 
În inima-mi călită... Dar totdeauna, iată, 
Așa-i cu-acel ce-n sine e prea încrezător, 


Să mă mai apăr astăzi? Tirziu și de prisos! 
Căci rugi înflăcărate și plinsete de moarte 
Nu vor opri săgeata din arcul veninos. 


Atiît mă rog lui Amor: Nu strașnicul pîrjol 
Ce inima mi-o-ncinge să ardă mai domol, 
Ci de piîrjolu-acesta și Ea să aibă parte! 

AM OBOSIT ATITA GINDIND 
CUM GIÎINDUL MEU... 


Am obosit atita gindind cum gîndul meu 

Nu obosi să-ţi fie doar ţie închinat. 

Cum singur nu-mi curm traiul acesta blestemat, 
Să scap de apăsarea oftatului meu greu ? 


- Cum — lăudîndu-ți chipul și zîmbetul anume, 

Și buclele, și ochii la cari mă tot gîndesc — 
Nu-mi ostenește graiul, nici vorbe nu-mi lipsesc, 
Că pot și zi şi noapte să te mai strig pe nume? 


Cum paşii mei au încă puterea să-nsoţească 
Mereu și-oriunde urma și umbra-ţi îngerească, 
Pierzînd zădarnic viața spre-a inimii ruină ? 


Și dacă stric atîta hîrtie şi cerneală 
Scriind de tine ; dacă într-asta-i vreo greşeală, 
De vină este Amor, nu arta mea-i de vină! 

PRIVIREA EI CEA DULCE MĂ SĂGETĂ AȘA. 


Privirea Ei cea dulce mă săgetă așa 

Ca numai ea să-mi fie apoi balsam pe rană, 

Și nu puteri de vrajă, și nu vreo buruiană, 

Nici — pescuită-n mare — vreo piatră scumpă, 
grea. 


Nimic nu-mi place. Numai privirea ei senină. 
Un singur gînd, ce duce la Ea, mi-e alinare...“ 
Știu, gîndul ăsta, graiul să-l spună nu-i în stare, 
Dar nu-i de vină graiul, ci gîndul e de vină. 


Adincii și frumoșii ei ochi făcură-n mine 
Durerile iubirii în veci biruitoare, — 
Că inima mi-e rană și rana mea mă doare. 


Adincii ochi cu raze pătrunzător senine 
Mi s-au ascuns în suflet și au aprins scîntei: 
De-aceea totdeauna voi pomeni de ei! 

VAI, DOAMNE, OBOSIT SÎNT DE-A MAI PURTA 
POVARA 


Vai, Doamne, obosit sînt de-a mai purta povara 
Deprinderii iubirii și-a grelelor păcate. 

Mă tem să nu pierd calea către eternitate 

Și-n sufletu-mi Satana să nu-și înfigă gheara. 


Dar, iată, Crist mi-apare, mîntuitor de rele, 

Cu negrăită milă și bunătate-adincă. 

Apoi, zădarnic ochii-mi ar vrea să-l vadă încă, 
Ci el pieri din drumul șters al privirii mele. 


Și totuși, glasu-i încă răsună pe pămînt; 
— „Voi toţi împovărațţii, veniți la mine. Iată 
Cărarea mîntuirii | Odihna voastră sînt !“... 


Ce soartă, ce-ndurare, ce dragoste curată 
Va să-mi aducă ăripi de porumbiel ceresc, 
Să zbor la cer prin ele și să mă hodinesc? 

PLĂCUT MI-A FOST ADESEA ȘI ASTĂZI 
ÎNCĂ-MI PLACE 


Plăcut mi-a fost adesea și astăzi încă-mi place, 
| Și zi cu zi îmi creşte în ochi mereu mai drag, 
SI Ținutul dulce-n care, cu lacrimi, mă retrag 

i De-atitea ori, cînd crudă iubirea nu-mi dă pace. 


| Și scumpă este ziua și ceasul pentru mine 
') Cînd orice ginduri rele, viclene, au murit, X 
| Dar mai ales Madona al cărei chip vrăjit 
Prin frumuseţea-i vie mă-ndeamnă doar spre bine, 


[ă L 
O, cui prin gînd să-i vină c-au să se-adune oare 
| Toţi dușmanii aceștia dulci căror rob le sînt, 
Ca inima mea slabă s-o-nvingă, s-o doboare ? 


Mă prăvăli iubirea puternic la pămint: 

Și dacă o speranţă n-ar crește-n doru-mi viu, 

Aș cădea mort, cînd tocmai mai viu aș vrea să 
fiul 


L 


ÎN VÎNT, DE AUR PĂRU-I SE RESFIRA ÎN UNDE 


În vînt, de aur păru-i se resfira în unde 
Și vîntu-n mii de bucle i-l răsucea alene; 
Erau înflăcărate luminile-ntre gene, 
Luminile privirii ce parcă azi se-ascunde. 


Obrazul ei, ca para era de-mbujorat. 

Priveliștea azi nu știu de-a fost adevărată... 

E, dar, minune mare că m-am aprins pe dată, 
Eu care-am fost de-a pururi spre dragoste-nclinat ? 


Avea un glas din ceruri, iar-pasu-i pe cărare 
Era un pas de înger și nu de muritoare: 
Lumină vie, spirit ceresc văzui în ea... 


Și dacă-n clipa asta, ea n-ar mai fi așa, 
Eu tot rămîn cu rana, căci rana nu se trece 
Cînd arcu-ntins slăbește și e săgeata rece. 

Di: MULT ŞI NU O DATĂ MI-A SPUS AMOR: 
„SĂ SCRII... + 


De mult și nu o dată mi-a spus Amor: „Să scrii 
Cu litere de aur tot ce-ai putut vedea; 

Cum vlăguiesc pe-aceia ce merg în urma mea, 
Făcîndu-i să se simtă deodată morți și vii. 


Cîndva prin tine însuţi acestea le-ai trăit —- 
Vădită pildă pentru îndrăgostita ceată. 

Apoi, te-a smuls din mînă-mi o muncă încordată ; 
Dar te-am ajuns din urmă pe cînd fugeai zorit. 


Așa și azi: Cind ochii frumoși — acea redută 
De la 'nălțimea cărei fu lupta începută 
Cu inima ta frintă de-atitea doruri vii — 


Îmi vor reda săgeata din nou să te abat, 

Nu-ţi va mai fi obrazul de lacrimi nescăldat, 

Căci mă hrănesc cu lacrimi, și tu prea bine-a 
știi 1* 

FEREASTRA ÎN PRIVAZUL CĂREI, CÎND VREA, 
APARE 


Fereastra în privazul cărei, cînd vrea, apare 
Soarele meu, și cellalt în miez de zi bătind; 
Și, fumuriu, vitraliul închis, ce sună cînd 
Lovesc în el vîintoase, în zilele brumare; 


Și stînca unde-adesea Madona-ngindurată 
Stă singură cu sine, în zile lungi de vară; 
Și-aceste înflorite cărări care păstrară 
A pașilor ei urmă şi umbra-i adorată; 


Și locul unde Amor întîi mă-nlănţui; 
Și anotimpul proaspăt care-n anume zi 
Re-nvie în toţi anii străveche rana mea; 


Și glasul ei, și-obrazul gingăș şi alb de nea 
Pe care-adinc în minte și-n suflet le păstrez — 
Mă fac, prin amintire, de dor să lăcrimez. 

ȘTIU BINE, VAII CUM MORŢII (îl SINTEM 
PRĂZI UŞOARE 


Știu bine, vai! cum Morţii îi sîntem prăzi ușoare 
Și-ndurerate — Morţii ce nimănui nu iartă. 

te repede se scurge viața; ce deșartă 

E faima dobiîndită în lumea trecătoare! 


Văd dorurilor multe și-adinci răsplăţi puţine, 
Iar ceasul de pe urmă în inimă-mi zvonește 
De pe acum, și Amor mă ține strîns în clește 
Şi-mi cere bir de lacrimi şi aprige suspine. 


Știu : zile, ore, clipe în ani se strîng ușor, 
Amor îmi dă îndemnuri către lumescul dor 
Mai tari decît e-n stare s-o facă vreo magie. 


De şapte ani și șapte dădură bătălie 
Voința mea şi mintea. Cel bun va birui! 
Dar poți prezice-n lume vreun bun care va fi? 

CEZĂR — CÎND TRĂDĂTORUL DE LA EGHIPT 
ÎN DAR... 


Cezâr — cînd trădătorul de la Eghipt în dar 

I-a fost adus cinstitul cap retezat de dinsul — 

Și-ascunse mulțumirea și bucuria, dar 

— Precum s-a scris la carte — parcă-l cuprinse 
plinsul. 


lar Anibal, cînd ţării clătite, genuncheate, 
Văzutu-i-a ursita atît de tristă, el 

În rîs zbucni-n mijlocul mulţimii-ndurerate, 
Ca marea lui miînie s-o domolească-astfăl. 


Așa și cîte-un suflet încearcă să-și ascundă 
Sub mantie contrară simțirea lui profundă, 
Înveselindu-şi chipul sau poate-ntunecîndu-l. 


De-aceea cînd se-ntimplă ca — prefăcindu-mi 
gîndul — 

Să riîd, să cînt, e fiindcă o altă cale n-am 

Să-mi pot ascunde plinsul, chinuitor balsam. 

MI-I INIMA PREA-PLINĂ 
DE-O DULCE DESFĂTARE 


Mi-i inima prea plină de-o dulce desfătare 
Ce m-a vrăjit din ziua cînd am privit-o-ntii, 
Și orb aș vrea de-acuma în viață să rămii, 
Căci nu-ndur alte chipuri, de-ar fi ispititoare. 


Și totuși, părăsit-am pe-Aceea ce-o doresc 
Cu-atita foc. Dar gindul mi-i învăţat așa 
S-o vadă doar pe dinsa, că tot ce nu e Ea, 
Cu silă nesfirșită și ură ocolesc. 


În astă vale-nchisă, de stinci împrejmuită, 
Unde-și găsește-oftatul meu liniștea dorită, 
Mă retrăsei cu Amor, îngindurat stingher. 


Nu aflu-aici femeia, ci ape, stei și cer, . 
Şi soare, și icoana trecutei clipe care, 
Oriunde mi-ar fi gindul, în gîndul meu apare. 

IUBIREA ȘI DESTINUL 
ȘI MINTEA MEA-MPREUNĂ 


Iubirea și destinul și mintea mea-mpreună 
— Scîrbită de ce vede, întoarsă spre trecut — 
Mă copleșesc atita, că ciudă port nebună 
Acelui ce se află pe cellalt țărm trecut. 


Iubirea mă ucide; destinul nu m-ajută, 
Și-i mintea de mînie și plins descumpănită. 
Astfel trăind, ea duce mereu o luptă mută, 
Durerii fără seamăn de-a pururea robită. 


Nu sper să mai se-ntoarcă frumoșii ani nicicînd, 
Ci şi mai rele zile în zile viitoare. 
lar drumul vieţii mele-i trecut de jumătate. 


Nădejdea mea, vai, nu e ca adamantul tare; 
Se sfarmă ca o sticlă din mîna mea căzînd. 
Şi frînte-n mijloc, iată, mi-s gindurile toate! 

ÎNCHISĂ MI-ESTE CALEA ORICĂREI IZBĂVIRI 


Închisă mi-este calea oricărei izbăviri. 

Astfăl, pe-al deznădejdii drum aspru calc, departe 
De ochii Ei în care (prin jocul cărei soarte ?) 
Sălăşluie răsplata statornicei iubiri. 


O ursitoare parcă să pling menitu-mi-a, 
Așa că doar oftatul e astei inimi hrană, 
Dar nu mi-i, nu, aceasta cea mai adincă rană; 
Căci dulce-i plinsul, dulce, cui e în starea mea. 

Şi sprijin îmi e numai un chip neşters pe care 
Nu Praxitel, nici Fidias să-l facă-au fost în stare, 
Ci un mai mare meșter, de-un qeniu mult mai 


mare. 


Ce Sciţie şi care Numidie — pustii i + 
Și-ndepărtate — oare mă vor adăposti 
De-atiţi pizmași nevrednici ce mă găsesc şi-aci ? 


i Dp: 


DE NU-I IUBIRE CEEA CE SIMT — CE, DAR, 
SĂ FIE? 


- 


De nu-i iubire ceea ce simt — ce, dar, să fie? 
Şi de-i iubire, spune-mi ce lucru e și nu-i? 

E rău? De ce atuncea mi-i dulce chinul lui? 
E bun? De ce m-apasă și vrea să mă sfișie? 


Cînd singur caut chinul, la ce mai pling cu foc? 
Și de nu-l vreau, la ce bun mă jălui în tăcere? 
O, moartea mea cea vie, bolnava mea plăcere, 

Cum poţi să-mi fii stăpînă, cînd n-o doresc de loc ? 


Și de-o doresc, nedrepte mi-s chinurile toate... 
Şi-aşa, bătut de vînturi protivnice, pe mare, 
Mă leagănă o luntre, fără lopeţi, ușoară. 


Şi-n luntre nu duc gînduri senine, duc păcate, 
Că nu mai ştiu eu singur ce vreau și ce mă 

doare — 
Și ard în miezul iernii și tremur cînd e vară. 

AMOR M-A PUS CA ȚINTĂ DE MULT SĂGEȚII 
SALE “€ 


Amor m-a pus ca ţintă de mult săgeţii sale; 
Și-s ca zăpada-n soare; ca ceara-n foc; şi sint 
Ca norul care fuge pe cer bătut de vînt... 

Și în zădar, Madonă, cer sprijin milei tale. 


Din ochii-ţi lovitura porni ucigătoare, 

Că nu mi-i leac nici timpul, nici solitarul loc; 
Și numai de la tine purced vint, soare, foc, 
Cari m-au adus în astă nefericită stare. 


Obrazul tău mi-i soare; gindirile-s săgeata; 
Dorinţa — foc. Cu ăstfel de arme-Amor e gata 
Să-mi ia vederea, să mă aprindă şi străpungă. 


Iar îngerescul cintec și dulcile-ți cuvinte 
Cu gingașul lor suflu, care m-au scos din minte, 
Sint vîntul fără milă ce viața mi-o alungă. 


PIERDUTĂ MI-ESTE PACEA: N-AM ARME SĂ 
MĂ BAT i 


Pierdută mi-este pacea : n-am arme să mă bat, 
Și sper, și ard, și-s gheaţă, și mă cuprinde frica, 
Şi-n ceruri zbor și-n țărnă zac pururi nemișcat; 
La piept string lumea-ntreagă și n-am la piept 
nimica. 


M-a prins într-o-nchisoare făr' de zăvor la poartă; 
Nici liber nu mă lasă, nici nu mă-nchide-n ea. 
Nu vrea să mă ucidă Amor, nici nu mă iartă, 
Nici viu nu mă dorește, nici chinul nu mi-l ia. 


N-am ochi și văd, şi, fără de limbă, strig la cer; 
Vreau moartea să m-ajungă și-ajutoare cer; 
Și mă urăsc pe mine pe cît mi-i Ea de dragă. 


Îmi place că mă doare și vesel sînt plingînd; 
De viață şi de moarte sînt dezgustat pe rînd... 


Din vina ta, Madonă, mă chinui viața-ntreagă! 

M-ARUNCĂ ÎN PUSTIE UNDE E VEȘNIC SOARE 


M-aruncă în pustie unde e veșnic soare, 
Ori unde gheaţa-nvinge văpaia lui domoală, 
Ori unde-a lui căldură e calmă și egală; 
Și du-mă unde caru-i apune sau răsare; 


Și dăruie-mi o soartă prielnică sau rea; 
M-așează-n întuneric sau în lumină clară; 
În nopţi, în zile scurte sau lungi m-așează iară, 
Dă-mi floarea vîrstei, fă-mă moșneag cu păr de 
i nea; 
Înalță-mă în ceruri, m-aruncă-n hăuri reci; 
Să fiu pe culmi de munte și-n văi adinci să fiu; 
Cu spiritul în lanţuri sau liberat și viu; 


Dă-mi glorie eternă sau uită-mă pe veci — 
Eu voi rămîne-același și pieptul meu va geme 
De dragostea nestinsă atit amar de vreme. 


— LA CE GÎNDEȘTI, O, SUFLET AL MEU? 
AVEA-VOM PACE ? 


— La ce gindești, o, suflet al meu? avea-vom 

pace ? 
Sau vreun răgaz ? ori fi-vom într-un război etern ? 
— Nu știu; dar după cite-s în stare să discern, 
A noastră suferință privirii Ei nu-i place. 


— Şi ce-i ? cînd chiar privirea Ei rece ne preface 
Sub geruri în dogoare, sub arșiță în gheaţă ? 

— Nu Ea, ci Amor care o cirmuiește-n viaţă. 
— Se poate! dar ea vede şi știe tot — şi tacel 


— Da, graiul tace-adesea, dar inima-n dogoare 
Plinge strident, iar jalea — chiar dacă fața pare 
Voioasă — .înlăuntru un ochi străin n-o vede.. 


— Cu-acesle toate mintea mea totuși nu se-ncîntă : 
Răgazu-i scurt; durerea va stărui ne-nfrintă. 


În mari speranțe omul nefericit nu crede! 


- Acea căutătură ce-atit de dulce este, 


ÎN CARE COLȚ DIN CERURI ȘI-ANUME-N CE 
TIPARE 


În care colț din ceruri și-anume-n ce tipare 
Găsi model Natura, atunci cînd făuri E 
Făptura cea mai dragă ? Creind-o, ea voi 
S-arate lumii cîtă putere-n ceruri are! 


Ce ziînă în pădure, ce nimfă la izvoare 
Atit de blonde bucle a desfăcut cîndva ? 
Ce inimă, atitea virtuţi a strîns în ea? 
Deși virtutea asta e-n veci ucigătoare! 


Divina frumuseţe e pentru toți poveste, 
Cind ochii dragii mele nu i-au privit nicicînd — 


Şi nu va ști cum Amor ucide şi alină 
Acel ce n-a văzut-o cit de suav suspină, 
Vorbind atit de dulce și dulce surizînd. 

PAȘI PIERDUŢI ZĂDARNIC; AH, GÎNDURI 
VAGI, FUGARE 


Ah, pași pierduţi zădarnic; ah, ginduri vagi, 
fugare ; 

Ah, amintiri neșterse; ah, pasiune gravă; 

Ah, doruri neînfrînte ; ah, inimă firâvă; 

Ah, ochi ai mei—ba nu ochi, ci lacrimeiizvoare; 


Ah, laur verde — cinste unor vestite frunți 
Şi unic semn de slavă acelor două arte; 
Ah, viață chinuită; ah, drag păcat de ntoarte 
Care mă mii adesea să bat și văi, și munţi; 


Ah, chip frumos, tu care, la vrerea lui Amor, 
Îmi ești și frîu, și pinten, făcindu-mă să zbor 
Spre Ea, dar, și frînîndu-mi al inimii avînt; 


Ah, suflete robite iubirii, și voi umbre 
' De-ndrăgostiți ce zaceţi azi în morminte sumbre, 
Priviţi-mi toți durerea căreia pradă sint! 

20 caii: aia Gil Pia ideii 


NU-S ADIERI. ÎN CERURI ȘI PE PĂMÎNT E PACE 


Nu-s adieri. În ceruri și pe pămînt e pace. 
Dorm fiarele în codru și pasări dorm și ele; 
Încet își mînă noaptea aprinsul car de stele 
Și-n albia ei marea fără de valuri zace. 


Eu însă stau de veghe pe ginduri, ard și pling. 

Imaginea-i — chin dulce — îmi stă mereu 
"nainte ; 

Dureri nemăsurate se războiesc în minte — 


Și doar“ cînd sînt cu gindul la Ea, durerea-mi 


stîng. 


Ci din aceeași vie și limpede fîntînă 
Țișni și-amărăciunea, şi bucuria mea; 
Mă vindecă și-mi face grea rană-aceeași mînă. 


Şi ca să nu mai aibă sfirșit durerea grea, 
De mii de ori prind viaţă și-s doborit de moarte. 


Ah, simt că mîntuirea mi-e-atita de departe! 


PE CHIPUL EI ADESEA CITIND BLAJINĂTATE 


Pe chipul Ei adesea citind blajinătate, 

Cu multă îndrăzneală mă hotăriîi în gînd, 

Să spun vrăjmașei mele, umil, smerit și blînd, 
Cuvinte de iubire, senine, cumpătate, 


Dar stînd de Ea aproape, zădarnic îmi fu gîndul, 

Căci am simţit că Amor i-a dat în stăpînire 

Și binele, și răul, și-ntreaga-mi. fericire, 

Și soarta mea, şi moartea, şi zilele-mi de-a 
rîndul. 


Astfel, să-ncheg o vorbă eu nu mai sînt în stare, 
O vorbă s-o-nţeleagă și altul decît mine, 
Atit de mult iubirea mă vrea de teamă plin. 


Și astăzi văd prea bine că dragostea cea mare, 
Oricui îi leagă limba de-a pururea: căci cine 
Va spune cum îl doare, îl doare prea puțin. 


se Y 

PREA VITREGĂ FU STEAUA SUB CARE M-AM 
NĂSCUT 


Prea vitregă fu steaua sub care m-am născut 
(Dacă, precum cred unii, ne naștem sub o stea); 
Și leagănul prea vitreg, ce, prunc, mă legăna ; 
Prea vitreg şi pămîntul ce pașii-mi l-au bătut. 


Prea vitregă Madona ce cu privirea ei 

Mă săgetă-n adincuri și mă răni, avană, 

Ca numai ea să-mi fie apoi balsam pe rană. 
Tu știi, Amor, aceasta: cîndva ţi-o mai spusei. 


Dar rizi hain de jalea-mi în veci nemîngiiată, 
Ea nu! Căci îmi vrea rana și mai cumplită încă; 
De spadă ce ucide, nu slabă — de săgeată. 


Și totuși, decît vesel cu alta e mai bine 
Să sufăr pentru diînsa astă durere-adîncă... | 
Pe arcul tău de aur mi-o juri — și cred în tine! 


CÎND ÎMI ADUC AMINTE 
DE ACEL TIMP ȘI LOC 


Cînd îmi aduc aminte de acel timp şi loc 

În care rob lui Amor am fost întiia oară, 

Și de acele lanţuri dragi care mă legară — 

Din nou mi-i dulce-amarul, iar jalea mea un joc. 


Mi-e inima în flăcări, și-arzînd e bucuroasă 
Că arde, fiindcă focul acesta l-au stîrnit 
Suavele suspine de care sînt robit. 

Şi-așa, sînt mie însumi momeală și pucioasă, 


lar soarele ce singur străluce-n ochii mei, 
Din "nalt și-acum cu raza-i mă-nvăluie ușor 
În asfinţitul vieţii, ca la-nceputul ei. 


Astfel, din depărtare mi-aprinde-același dor, 
Că amintirea-mi vie și proaspătă păstrată, 
Şi loc, și timp, şi lanţuri mereu mi le arată. 

PRINTR-ĂST SĂLBATEC BUNGET ÎNTUNECOS 
PRIN CARE... 


Printr-ăst sălbatec bunget întunecos prin care 
N-ar trece nici chiar omul cu arme-n bună pază, 
Eu calc fără de teamă; Căci nu mă-nfricoșează 
Decit lumina vie dintr-al iubirii soare. 


Și merg cîntînd (ah, gîndul meu cit e de nebun!) 
Iubita ce-mi stă veșnic 'nainte. 'N preajma ei, 
Văd parcă adunate și fete, şi femei, 

Cînd nu sînt decit trunchiuri de fag și de gorun. 


Şi parcă Ea-mi vorbeşte, cînd dulcea adiere 
Uşoară trece printre frunziş şi crengi, și cînd 
Aud piîraie-n șopot și ciocirlii cîntind. 


Rar mi-a plăcut vreodată a codrului tăcere 
Și-această-ntunecoasă adînc sălbătăcie !... 


Dar prea-i departe, iată, lumina dragă mie! 


PE-O MARE ASPRĂ, IARNA, ÎN BEZNA NOPȚII 
RECI 


Pe-o mare aspră, iarna, în bezna nopții reci, 
Porni greoaia-mi luntre, ducind cu ea uitarea. 
La cîrmă stă de veghe, scrutind departe zarea, 
Stăpînul meu și totuși vrăjmașul meu de veci. 


Pe visle-atirnă gindul trufaş și vinovat, 
Disprețuind și moartea, și aspra vijelie. 
Un vînt etern și jilav vîntreala o sfișie, 
Un vînt ca o nădejde, un dor și un oftat. 


Slăbite și udate-s fringhiile vîntrelii 
De ploaia multor lacrimi, de picla îndoielii: 
Greșala, neștiința mă-ncolăcesc, frînghii... 


Lumina celor două dulci semne stă să scadă 
Şi-n valuri dibăcia, priceperea pieri, 
Că nu mai am nădejde să mai ajung în radă! 

CULCATĂ-N IARBA VERDE, 
O DALBĂ CĂPRIOARĂ 


Culcată-n iarba verde, o dalbă căprioară 
Îmi apăru cuminte cu două coarne de-aur, 
Sta între două rîuri, la .umbra unui laur, 
Cind soarele răsare, în dulcea primăvară. 


În ochii ei citit-am mîndria şi sfiala — 

Și ca s-o prind, uitat-am de gindurile-mi toate 
Ca și zgircitul care, cătînd comori bogate, 
Cu marea-i desfătare își minte osteneala. 


„Să nu m-atingă nimeni!“ — sta scris pe-al ei 
grumaz 

Cu litere săpate-n olmazuri și-n topaz. 

„Sint liberă. Stăpinul așa voi să fiul” 

Şi soarele-n amiază ardea pe boltă viu. 

Privind-o, mi-erau ochii slăbiţi, dar nu sătui, 

Cînd ea pieri departe, iar eu în plins căzui. 

PE VECI LA VOI, DRAGI DEALURI, MI-I INIMA 
RĂMASĂ 


Pe veci la voi, dragi dealuri, mi-i inima rămasă, 
Şi azi plecînd departe de voi, departe nu-s: 
Îmi staţi mereu 'nainte. Pe umeri port, răpus, 
Acea povară scumpă cu care-Amor m-apasă. 


De mine însumi singur ades mă minunez 
Cum, depărtindu-mi pașii, eu totuși stau în loc, 
Captiv mereu acelui frumos și aprig joc 
De care mă apropiu cu cît mă depărtez! 


Așa cum fuge ciuta rănită de săgeată, 
Simţind adînc în coasta ei otrăvitul fier, 
Şi cît mai mult gonește cu-atit mai mult o doare— 


Tot astfel — cu-o săgeată în inimă-mplintată, 
Ce mi-e și desfătare și-amar de care pier — 
Eu sînt sleit de chinuri și fug fără-ncetare 

AMOR MI-I CĂLĂUZĂ ; DORINȚELE-MI DAU 
GHIES 


Amor mi-i călăuză ; dorințele-mi dau ghies ; 
Obișnuinţa veche pe urma ei mă duce; 

Cu via-i licărire speranța îmi străluce, 
Prea ostenitei inimi dînd dreapta ei ades. 


Și inima-mi, momită, în joc se prinde, biata: 
Nu vede-alaiul ăsta ce orb și ce viclean e, 
Și cum din vane doruri se nasc dorințe vane. 
Simţirea mi-i stăpînă și moartă-i judecata. 


M-au prins pe veci în mreajă: ispila frumuseții, 
Și graţia, și cinstea, și gingașele șoapte, 
Cu care-Amor în suflet ușor se-nstăpîni... 


În anul una mie trei sute două-z-șapte, 
Al lui april în șase, la ceasul dimineţii, 
În labirint intrat-am. Nu văd cînd voi ieşi. 

ÎN VIS MI-E FERICIREA ȘI LENEVESC UȘOR 


În vis mi-e fericirea și lenevesc uşor; 

Pe-aripi de vînt, o lume de umbre eu cutreier; 
Pe-o mare fără țărmuri și fund încerc să treier; 
Fac din nisip palate și scriu în vînt de zor. 


Cum mi-aţintesc privirea la soare iar și iar, 
Lumina lui cea vie îmi ia vederea toată; 

lar pe-o mirțoagă șchioapă, beteagă și înceată 
Pornesc la vînătoare să prind un cerb sprințar. 


Și orb cum sînt, de goana cea vană ostenit, 
Pierzania m-ajunge, căci o dorii mereu, 
Scăparea mi-e-n iubire, la Ea sau poate-n moarte. 


| Ani douăzeci de-a rîndul (ce chin făr' de sfirșit !) 
la Doar de dureri şi lacrimi și-oftaturi avui parte: 
ş Sub stea nefericită crescu amorul meu! 

ÎN MIJLOCUL ATÎTOR FEMEI FERMECĂTOARE 


În mijlocul atitor femei fermecătoare, 
Aceea fără seamăn în lume li-i regină; 
Obrazul ei cel fraged pălește-a lor lumină, 
Cum stelele pier toate cînd soarele răsare. 


Și Amor parcă vine și îmi șopteşte-așa : 
— Cît este Ea pe lume, ni-i viaţa bucurie; 
Cînd n-o mai fi, și viața va fi nimicnicie, 
Și va pieri cu dinsa și stăpînirea mea. 


Cum cerul fără lună ar fi, şi fără soare; 
Făr' de-adieri văzduhul; cîmpia fără floare; 
Cum marea fără valuri și pești, încremenită ; 


lar omul fără minte și fără de cuvint — 
Așa s-ar schimba toate în beznă pe pămînt, 
Cînd ochii-i va închide Ei moartea crîncenită. 

CÎND SOARELE COBOARĂ ÎNCET, PIERIND ÎN 
MARE 


Cînd soarele coboară încet, pierind în mare, 
Întunecă văzduhul și mintea mea, nebuna. 
Și-atunci, cu cerul nopţii, cu stelele și luna 
Îndur o noapte aspră, adînc chinuitoare. 


Apoi, cui nu m-ascultă zădarnic povestesc 
Tristeţea-mi fără margini și aprigul meu foc. 
În veci cu lumea-ntreagă, cu orbul meu noroc, 
Cu Amor și cu mine, cumplit mă războiesc. 


Şi somnul nu mă fură cînd vreau de-atitea ori. 
Ci plinset și oftaturi și lacrimi pînă-n zori 
Pornesc în ochii-mi umezi din inima mea trează. 


Și zorii vin, și sumbrul văzduh îl luminează.., 
Nu însă și pe mine. Căci știu un singur soare 
În stare să-ndulcească durerea mea cea mare. 

AH, ODĂIȚĂ DRAGĂ, CE-AI FOST CÎNDVA UN 
PORT 


Ah, odăiță dragă, ce-ai fost cîndva un port 
Atîtor grave — ziua — furtuni răscolitoare, 
Acum izvor eşti, noaptea, de lacrime amare, | 
Pe care de rușine ascunse-n zi le port! 


Ah, pat micuţ — odihnă mai ieri, și mulcomire 
Atîtor chinuri, iată cum — niciodată blind — 
Amor te scaldă astăzi în plinsul meu, turnînd 
Cu mîna-i ivorie din jalnice potire! 


Nu fug acum de tihnă, de tainele-mi ciudate; 
M-ascund de mine însumi și gîndurile mele: 
Urmîndu-le, zădarnic m-am înălțat spre stele. 


Iar vălmăşagul lumii — mie vrăjmaș păgin — 
Îl caut (cine-ar crede?) ca pe-un refugiu-frate: 
Atit îmi e de frică eu singur să rămîn! 


CE FRICĂ MĂ CUPRINDE CIND ÎMI ADUC 
AMINTE... 


Ce frică mă cuprinde cînd îmi aduc aminte 

De ziua cînd lăsat-am, pierdută-n gînduri, gravă, « 
Madona, și cu dinsa și inima-mi bolnavă... 

E greu icoana asta s-o porți mereu în mintel 


Și o revăd sfioasă între femei alese — 
Un crin printre-albăstrele păriînd. Nici frămîntată, 
Nici liniștită. Numai de teamă-nfiorată ; 
De alte suferințe nu se părea să-i pese. 


Își lepădase-atiîtea podoabe-obișnuite : 
Ghirlănzi... mărgăritare... ușoare catifele... 
Și rîs zglobiu, și cîntec, și dulce grai uman. 


În cumpănă lăsat-am stăpîna vieţii mele: 
Azi, ginduri, visuri negre și presimţiri cumplite 
Îmi dau asalt. Dea Domnul să fie toate-n van! 


ÎNDRĂGOSTIȚI PAŞNICI ȘI FĂRĂ PASIUNE 


Îndrăgostiţii pașnici şi fără pasiune 

Urăsc lumina zilei și seara o doresc; 

Eu totuși simt că seara durerile îmi cresc, 
Cînd dimineața este în ochii-mi o minune! 


Căci ziua, în aceeași clipită, cresc înalt, 
Cresc două răsărituri: un soare și-un alt soare 
Cu frumuseți și raze la fel de izbitoare, 

Că pîn' și cel din ceruri iubește pe cellalt. 


Și razele de soare de cum țișniră vii, 
S-au împlintat în mine cu rădăcină nouă, 
De-aceea mult mi-s ele mai dragi decit mi-aș fi. 


Și-astfel, e-o luptă-n mine şi-s împărțit în două: 
Căci liniștea ce ziua mi-o dă, mereu o chem, 
Pe cînd de chinul nopții, ferindu-mă, mă tem. 


ASCUNSĂ STĂ SUB CHIPUL ALB ȘI UMIL 
DE ÎNGER 


Ascunsă stă sub chipul alb și umil de înger 

O inimă de piatră, în veci ne-nduplecată. 

Ci dacă nu-și va stinge asprimea-i niciodată, 
Spre marea ei necinste, mă va vedea cum singer. 


Cînd ierburi, flori și frunze se nasc sub cer sau 

mor, 
Și cînd e sumbră noaptea și cînd e ziua clară, 
Eu pling mereu. Căci, iată, și soarta mea amară, 
Și draga mea iubită, și dragostea mă dor. 


Speranţa doară poate să-mi mai redee viaţă: 
Căci picuriînd într-una, umila picătură 
E-n stare-ncet să roadă și piatra cea mai dură. 


Și nu-i pe lume suflet ne-nduplecat, de gheaţă, 
Să nu-l înmoi cu lacrimi, iubire, rugăminți, 
Nici inimi reci pe care să nu le faci fierbinţi. 


6 — Petrarca a 


INTRU MOARTEA MADONEI LAURA 


VAL! CHIP FRUMOS ; VAI! CALDĂ ȘI GINGAȘE 
PRIVIRE 


Vai! chip frumos; vai! caldă și gingașe privire; 
Vai! fără seamăn farmec al mîndrelor purtări; 
Vai! dulce grai, tu care orice trufașe fire 
Smerit-ai, și-ai dat celui slab 'nalte cutezări! 


Vai! galeș rîs în stare atîtea răni să-mi facă, 
Încît doar moartea-i soră, azi, gîndului nebun! 
Suflet regesc, prea-vrednic să fi domnit — o, 
dacă 
Acest netrebnic secol ar fi slăvit vreun bun! 


Voi, numâi voi suflare și flacără-mi sînteţi; 
Lipsit de voi sînt astăzi — și-n cazna astei vieţi 
Dureri mai mari nu aflu de cari să fiu învins. 


Mi-aţi dat speranţe, doruri în suflet mi-aţi aprins 
La ceasul despărțirii de farmecul acel; 
Dar vînt de moarte luat-a cuvintele cu el! 

ȚINUTU-M-A APRINSUL NOD CRINCEN ÎN 
STRIÎNSOARE 


Ținutu-m-a aprinsul nod crîncen în strînsoare - 
Ani douăzeci și unu în șir, neîntrerupt. 
Cumplită-mi fu durerea cînd Moartea, azi, l-a 
rupt. 
Dar nu mai cred că omul de-aceste chinuri moare. 


Amor, voind de-a pururi lui rob legat să-i fiu, 
Prin tufărișuri altă captană mi-a; întins, 

Și cu-o scînteie nouă alt foc în mine-a-ncins, 
Mi-ar fi venit scăparea cu greu și prea tirziu | 


De n-ar fi fost întîia și greaua încercare 
A-ntiilor amaruri — cădeam în laţ şi-ardeam 
În foc uşor. Căci, iată, de mult nu-s verde ram. 


Dar Moartea-a doua oară mă liberă, rupînd 
Aprinsul nod și focul învolburat stingind... 
Protivnic Mortii. nimeni să lupte nu-i în stare! 

CE GÎNDURI AI? ȘI CEB FACI? 
DE CE PRIVEȘTI ÎN URMĂ ? 


Ce gînduri ai ? și ce faci ? de ce privești în urmă 
La vremurile duse ce n-au să se întoarcă, 
Nemiîngiiate suflet al meu? Tu însuţi parcă 

Ai vrea s-adaugi vreascuri la focul ce te scurmă | 


Privirea ei cea dulce, cuvîntul ei cel viu, 
Ce-au fost turnate-n versuri de-atitea ori de tine, 
De pe pămînt sînt duse ; și azi (tu știi prea bine!) 
Să le mai cauţi este zădarnic și tîrziu, 


Ah, nu! să nu dai viață din nou durerii mele; 
Nu re-nvia gindirea amăgitoare, vagă: 
Urmează ginduri limpezi ce duc la bun sfirşit! 


De-i tristă viața-n lume, noi să cătăm spre stele, 
Căci, pentru noi nefastă a fost Madona dragă, 
Cînd — și trăind și moartă — ea pacea ne-a 

; ; ' răpit. 


87 


O, DAȚI-MI PACE, GÎNDURI' AVANE ȘI HAINE 


O, daţi-mi pace, ginduri avane și haine: 

Nu e de-ajuns că Amor, Destinul, Moartea oare 
Îmi bat la porţi și-s gata-n asalt să mă-nconjoare ? 
De ce alți dușmani aspri să mai găsesc și-n mine ? 


Tu, inima mea crudă — și astăzi trădătoare 


Ca-n zilele apuse — primești și ţii la sîn, 
Făcîndu-i-te soră, acest convoi păgîn 
De gînduri inamice — neîmblinzite fiare. 


În tine-Amor solia lui tainică și-ascunde ; 
Destinul desfășoară trufașa-i biruinţă, 
Iar Moartea — amintirea lovirii ei profunde 


Cu care rămășița vieţii-mi ameninţă ; 
În tine-acele ginduri păcătoșite cresc: 
De-aceea doar pe tine te învinovăţesc! 


PIERI NĂPRASNIC CHIPUL SENIN ȘI ÎNGERESC 


Pieri năprasnic chipul senin și îngeresc. 

În sufletul meu chin e, și beznă e, și groază. 
Cerșesc, în întuneric, abia o biată rază, 
Și-ncerc cu vorbe doară durerea s-o-ndulcesc. 


În darn. Să pling mă-ndeamnă durerea mea haină : 
O ştie asta Amor și Moartea rea o știe. 

Și inima mea n-avu alt leac, să n-o sfişie 
Neliniștile crude de care viaţa-i plină. 


Ăst unic leac, tu, Moarte, mi l-ai răpit, iar tu, 
Ţărînă fericită, ce ţii la sîn acu' 
Și-acoperi omeneasca icoană minunată, 


De ce mă lași în chinuri, orbit, nemîngiiat, 
Cînd nu mai e cu mine, cînd, crudă, mi-ai furat 
Lumina iubitoare și lină și curată ? 


ÎN CER E PLINS DE PASĂRI ȘI RAMURI VERZI, 
UȘOARE... 


În cer e plins de pasări și ramuri verzi, uşoare, 
Se mișcă de zefirul văratec legănate, 

Iar de pe ţărmul fraged, răcoritor și-n floare 
Se-aude surd ecoul piraielor curate. 


Cu gînduri de iubire, aicia stau și scriu. 

Dar iată că Aceea pe care mi-o ascunde 
Pămiîntul, îmi apare — și glasu-i încă viu 
Din cer durerii mele adinci parcă răspunde: 


— „De ce îţi mistui viaţa, cînd viaţa te vrea 
încă ?— 

Grăi cu multă milă — de ce o jale-adincă 

În ochii-ți trişti s-aducă atitea lacrimi vii? 


Să nu mă plingi, căci viața-mi prin moarte deveni 
Eternă ; şi cînd înspre luminile de vis. 


Părui că-mi închid ochii, eu ochii mi-am deschis." 


DE-ATITEA ORI ÎN VALEA ÎNCHISĂ, 
"DULCE-AZIL 


De-atitea ori în valea închisă, dulce-azil, 
Fugind mereu de oameni, și poate chiar de mine, 
Eu scald pămiîntu-n lacrimi fierbinţi, şi pieptul 
mi-l 
Sfîșiu, și sparg văzduhul cu asprele-mi suspine! 


De-atitea ori stau singur, de îndoială ros, 
Prin loc afund de codru întunecos și des, 
Şi mintea mea recheamă seninul chip frumos, 
Răpit de moartea crudă pe care-o chem ades! 


Şi-n chip de zină parcă, sau nimfă uimitoare, 
Madona se ivește din unda Sorgăi clare, 
Şi-n linişte se-așează la țărm să se-odihnească. 


'Şi-o văd călcînd pe iarbă și roze culegînd, 


Ca pe-o ființă vie, nu vis al unui gind, 
Şi iată, mă privește cu milă omenească! 

O, FERICITE SUFLET CE-ADES MI-APARI ÎN VIS 


O, fericite suflet ce-ades mi-apari în vis 

Ca să-mi alini vegherea din nopţi chinuitoare 
Cu ochi frumoși, ce Moartea nu ţi i-a fost ucis, 
Ci altă frumuseţe li-a dat, nepieritoare; 


Atît de mult mă bucur că tristei mele vieţi 
Tu-i dai o rază caldă cu chipul tău plăcut! 

"Şi farmecele tale cu care mă răsfeţi 

Le regăsesc aceleași în locul lor știut.: 


Atiţia ani de-a rîndul eu te-am cîntat cu dor; 
Acum te plîng amarnic. Te pling pe tine? Nu! 
Ci pierderea mea cruntă — și-aceea ești doar tu! 


Durerii mele-atita odihnă-i știu : ușor 

Te recunosc — cînd, iată, mi-apari, oricît de 
șters — 

În foşnetul mătăsii, pe chip, în grai, în mers. 


| ÎNGĂLBENIT-AI, MOARTE, CEL MAI FRUMOS 
| OBRAZ 


| Îngălbenit-ai, Moarte, cel mai frumos obraz 
Ce s-a văzut vreodată, și ochi frumoși ai stins, 
lar spiritul virtuţii, cel mai curat și-aprins, 
De trupul fără seamăn, l-ai smuls cu mult necaz! 


Şi bunul meu de-o viaţă, tu, Moarte, l-ai răpit; 
Făcuși să tacă glasul cel mai suav și sfint, 

lar eu în plins amarnic mereu să mă frămînt: 
De cîte văd și cîte aud, sînt chinuit... 


Atunci, ca să mîngiie durerea mea cea mare, 
De milă-n vis Madona încet-încet coboară, 
Ah, nu găsesc în viață o altă alinare! 


Ci vorba ei cea dulce și farmecu-i, de-aș ști 
Să le descriu, în focul iubirii-aș mistui 
Nu suflete de oameni, chiar suflete de fiară! 


PRIETINE SENNUCCIO, DEȘI MĂ SIMT 
STINGHER 


Prietine Sennuccio, deși mă simt stingher 

Și trist de cînd plecat-ai, sint totuşi împăcat 
La gîndul că din trupul de moarte-n care-ai stat, 
Dispreţuind ţărina, te-ai ridicat la cer. 


Acum, întreg pămîntul îl poţi privi, și-n zare 
Tu vezi cum zodiacul pieziș și-nvirte roata, 
Şi vezi cît e de slabă vederea noastră, biata... 
Ştiindu-ţi bucuria, durerea mea dispare. 


Ci cînd în cercu-al treilea din cer ai să te 'nalţi, 
Din partea mea salută-l pe messer Franceschin, 
Pe Cino și pe Dante, pe Guitton și ceilalți. 


Madonei mele spune-i cît pling și cît suspin, 
Ce-nstrăinat de lume mă simt, cind mi-amintesc 
De sfinta ei purtare și chipu-i îngeresc. 


94 


PRIVESC ȘI ŞES, ȘI DEALURI 
SUB CERUL  SÎNGERIU 


Privesc și şes, și dealuri sub cerul sîngeriu, 
Și de-asprele-mi oftaturi întreg văzduhul plin e. 
Aici veni pe lume Aceea care ţine 

Inima mea în floare și dată-n pîrg, tirziu. 


De-aici porni la ceruri. Năprasnica-i plecare 
Mă zgudui-ntr-atita că ochii mei de-atunci, 
Zădarnic căutind-o în șes, pe deal, în lunci, 
Își pling şi jalea-adîneă, și dorurile-amare. 


Nu-i floare, fir de iarbă, în aste văi adinci; 

În munţii-aceştia nu sînt nici trunchi, nici aspre: 
i stînci ş. 

Pe-aceste maluri nu sînt desișuri de răchită; 


Nu cade strop din apa acestor vii izvoare; ,, 
Nu au aceste negre ;brădeturi crude fiare. 
Care să nu știe toată durerea mea cuitplită. - 

VAI! OCHII DULCI 
PE CARE CU FOC EU I-AM CIÎNTAT - 


Vai! ochii dulci pe care cu foc eu i-am cîntat 

Și braţele, și trupul, și chipul fără seamăn, 

Ce m-au făcut cu lumea din jur să nu mai 
seamăn, 

Și inima din mine cumplit mi-au sfișiat; 


Şi buclele de aur cu unde și sclipire, 

Și gura luminată de zimbete de vis, - 

Ce-au preschimbat pămîntul în dulce paradis — 
Azi pulbere sînt toate, lipsite de simțţire... 


Şi eu sint încă-n viață. Mă-nfuriu şi mă doare! 
Căci nu mai am lumina atît de dragă mie; 
Sint barcă fără cirme pe furtunoasa mare. 


Cîntării de iubire pun capăt pe vecie; 

Secat este izvorul întregii mele arte; 

În plins se schimbă cîntul: zvirl cetera-mi 
deoparte ! 


PRIVIREA MEA SE-NTOARCE 
ACUM LA ANII-ACEI 


Privirea mea se-ntoarce acum la anii-acei 

Ce giîndurile-mi toate le-au risipit în zbor; 
Și-au stins și focu-n care eu, îngheţat, arsei; 
Și-au dat sfirșit odihnei de zbateri și de dor; 


Și-au frînt credinţa-n visuri de dragoste deșarte; 
Și-au sfișiat în două drag bunul vieţii mele: 
În țărnă zace trupul — virtutea-n cer, departe; 
Şi mi-au răpit și rodul atitor chinuri grele! 


Azi, zguduit, văd bine ce gol sînt şi stingher, 
Că pizmuiesc și omul cel mai sărac sub cer: 
Mi-i jale și mi-i groază de mine însumi, iată! 


Ah, steaua mea! ah, soartă! ah, Moarte hrăpi- 

toare | 
Ah, zi de-a pururi dulce și crudă totodată — 
Cum m-aţi adus în astă înjositoare stare! 


7 — Petrarca “ 

UNDE-l SENINA FRUNTE CE NUMAI CU-O 
UȘOARĂ... 


Unde-i senina frunte ce numai cu-o ușoară 
Încreţitură fost-a stăpînă vrerii mele ? 
Unde-i frumoasa geană și cele două stele 
Ce-au dat rătăcitoarei vieţi lumină clară ? 


Unde — aleasă minte, bun-simţ și vrednicie, 
Și vorbe cumpănite, sfioase, prea-curate ? 
Unde — acele rare virtuți înmănunchiate 


Căror atîta vreme le-am fost o jucărie? 


Unde — plăcuta umbră a dulcei ei icoane 
Ce ostenitei inimi i-a fost zefir și pace, 
Cînd scris era în suflet adînc tot gindul meu ? 


Unde e Ea ce viaţa-mi ţinu în miîlini tirane ? 
Ah, cît de mult lipsește acestei lumi sărace, 
Şi ochilor mei care de-atunci tot pling mereul 


TE PIZMUIESC CU CIUDĂ, 
ȚĂRINĂ HRĂPITOARE 


Te pizmuiesc cu ciudă, țărînă hrăpitoare, 
Că ţii la sîn pe-Aceea de care m-ai lipsit, 
Că mi-ai furat icoana obrazului iubit 

Ce pacea mi-a adus-o în orice zbuciumare. 


Și pizmuiesc și cerul că ţine-n sînul lui, 

Că strînge și închide — de lăcomie-aprins — 
Suavul spirit care-i de trupul ei desprins, 
Cînd poarta nu-și deschide la dorul orișicui. 


O, suflete din ceruri, vă pizmuiesc cu ciudă 
Că staţi pe veci alături de sfinta ei făptură, 
Cînd pentru ea de-atitea ori inima mea plîns-a | 


Pe tine, Moarte aspră, te pizmuiesc cu ură 
Că-n ochii ei stai veșnic, și nimicind printr-însa 
Viața mea, la tine tu nu mă chemi, o, crudăl 

O, VĂI ÎN CARI RĂSUNĂ 
CUMPLITELE-MI DURERI 


O, văi în cari răsună cumplitele-mi dureri ; 
Pirău crescut în ape de lacrime amare; 

Voi, fiare din pădure; voi, pasări călătoare, 
Și păstrăvi, între maluri ţinuţi prizonieri ; 


Văzduh pătruns de boarea oftatului meu greu; 
Dragi drumuri înflorite, astăzi pustii; colină 
Iubită altădată, părindu-mi azi străină, 

Deși spre tine Amor mă mînă tot mereu — 


În voi își regăsește trecutul fericit 
Nefericitu-mi suflet de chinuri răvășit. 
Aicia înflorit-a curata mea iubire, 


Şi doar călcînd pe urma acestui vajnic drum, 
Mă-ntorc să văd pe-Aceea ce-n ceruri stă acum, 
Lăsînd în urmă-i numai o dulce amintire. 

GÎNDIREA MEA, PE ARIPI, 
MĂ RIDICĂ-N TĂRIE 


Gîndirea mea, pe ăripi, mă ridică-n tărie 
Spre-Aceea ce în lume zădarnic o tot cerc. 
Acolo, printre-amanţii din cel de-al treilea cerc, 
Mi se-arătă mai dulce și fără de trufie. 


Mă luă de mînă. Zise: — „Dacă iubirea ţi-i 
Neprihănită, sta-vei cu mine-aici. Eu sînt 
Aceea care-ţi dete durerea pe pămînt, 

Și-a vieţii zi nainte de seară o-mplinii. 


Nu-i minte să-nțeleagă ce-i fericirea mea : 
Te-aștept pe tine numai și trupul meu frumos 
Iubit atit de tine, rămas acolo jos"... 


De ce tăcu deodată și mîna și-o desprinse? 
Căci auzindu-i graiul cît de pios și-aprins e, 
Puțin lipsi, în ceruri să nu rămîn cu ea! 

SUFLET FRUMOS — ACUMA SMULS 
TRUPULUI FRUMOS i 


Suflet frumos — acuma smuls trupului frumos 
Cum Firea altu-n lume n-a mai urzit — te-apleacă 
Din ceruri către viața-mi obscură și săracă, 

Ce-a fost schimbat în plinset seninul gînd voios. 


Părerea mincinoasă din inimă e smultă: 
Ea a făcut o vreme să-mi pari nesuferită 
Și rea, tu chip de înger. Acuma, liniștită, 
Spre mine-ntoarce ochii, suspinele mi-ascultă. 


Priveşte, naltul munte din care Sorgue ţișnește 
Şi vei vedea pe cel ce, la țărm de ape-albastre, 
Stingher, doar cu-amintirea-ţi și-n chinuri mai 

trăiește. 


Ci nu privi cetatea ce-ţi fuse leagăn, unde 
S-au fost născut pe lume și dragostele noastre: 


Printre ai tăi, vedea-vei cel rău cum se ascunde. 

ZEFIR ADIE IARĂ ȘI-ADUCE PE PĂMINT 


Zefir adie iară și-aduce pe pămînt 
Frumoasa vreme bună cu-alaiul ei de flori, 
Şi ciripitul Prognei și-al Filomelei cînt, 

Şi dulcea primăvară cu rumene culori. 


Rid luncile în soare și-i limpezită firea; 

Cu drag spre Venus, ochii lui Jupiter privesc; 
Pe ape și-n văzduhuri plutește-ncet iubirea ; 

Și fiarele în codrii adînci se drăgostesc. 


Dar mie, primăvara mi-i dat să pling înfrînt 
Un plîns pe care-l smulge din inimă Aceea 
Ce-a dus cu ea în ceruri și lacătul, și cheia. 


Vai! floarea din cîmpie și-al pasărilor cînt 
Și gingășia dulce a fetei care ride, 
Îmi par pustii întinse și fiare crude, hide! 

ACEA PRIVIGHETOARE, CE-N NOAPTEA 
LINIȘTITĂ 


Acea privighetoare, ce-n noaptea liniștită 

Își plinge puii, poate, sau dragul ei tovarăș, 
Văzduhul și cîmpia le umple iar și iarăş 

Cu melodia-i tristă şi-atit de iscusită. 


Și parcă noaptea-ntreagă cu mine-odată plinge: 
De soarta mea amară mereu mi-aduce-aminte. 
Și doar de mine însumi mă pling. Căci slaba-mi 
minte 
Crezu că Ea e ziînă și Moartea n-o înfrînge. 


Ah, ce uşor se-nșeală un om încrezător! 
Puteam gîndi că, iată, lumina ochilor 
În ţărnă s-o preface, deși dumnezeiască ? 


Azi ştiu: această soartă sălbatecă mă-nvaţă 4 
Că nu-i pe lume — pradă jelaniei în viață — 
Vreo desfătare dragă pe veci să dăinuiască. 

NICI STELE CĂLĂTOARE 
- PE CERUL NALT ȘI CLAR 


Nici stele călătoare pe cerul nalt și clar; 

Nici călăfătuite corăbii de pe mare; 

Nici pe cîmpii și drumuri semeţe oști călare; 

Nici prin păduri umbroase vreun cerb vioi 
sprinţar ; 


Nici șoapte de iubire sub stele argintii; 
Nici caste și frumoase femei încîntătoare 


Cari la izvoare limpezi ori sub copaci în floare 
Îngînă negrăite și calde melodii; 


Nimic să mă pătrundă de-acuma nu mai poate: 
Simţirea şi dorința mi-s astăzi îngropate 
O dată cu Aceea ce-mi fu doar ea lumină. 


Povară mi-este viața de-a pururea străină, 
încât azi chem sfirșitul: alături vreau să fiu 
De-Aceea ce mai bine era să nu o ştiu! 


LĂSAT-AI, MOARTE, LUMEA ÎN BEZNĂ, 
FĂRĂ SOARE . 


Lăsat-ai, Moarte, lumea în beznă, fără soare; 
Orbecăind în noapte, iubirea dezarmată ; 
Sluţită frumusețea, virtutea despuiată; 

Și graţia-njosită şi cinstea-n destrămare. - 


Povară mie însumi mi-s zilele puţine: pe 
Plîng singur, dar nu singur să pling ar trebui, 
Căci lumii-ai smuls sămînța virtuţilor ei vii. 
Ucisă vrednicia, o să-i urmeze — cine? 


Pustiu e pretutindeni. — Văzduh, pămînt şi mare, 
Jeliți umana spiță ce, astăzi, fără Ea, 
Inel fără olmaz e, grădină fără floare. 


N-a cunoscut-o lumea pe cînd sub cer trăia. 
Eu o știam, eu care aici o pling cumplit, 
Și cerul ce cu plînsu-mi acum s-a-mpodobit. 

AM CUNOSCUT — CÎND CERUL 
VEDEREA MI-O DESCHISE 


Am cunoscut — cînd cerul vederea mi-o deschise, 
Iar rîvna mea și Amor pe-aripi mă înălțară — 
Atiîta gingășie şi prospeţime rară 

Pe cari doar Ei ursita din plin le dăruise. 


Dar celelalte forme, atita de profunde 

Și-atit de minunate — cerești, nemuritoare — 
Privirea-mi să le vadă n-a fost de loc în stare, 
Căci depășiră toate puterea-mi de-a pătrunde. 


De-aceea tot ce scris-am de Ea cu-atit alean 

— Ea care-n cer îmi schimbă azi laudele-n 
rugă — 

A fost un strop de apă într-un imens ocean. 


Mai mult decît talentul nu poate pana-slugă; 
Şi vede cu atita mai greu acel ce-n soare 
Priveşte drept, cu cît e lumina lui mai mare. 

CÎNDVA FU, POATE, DULCE-AL IUBIRII OBICEI 


Cîndva fu, poate, dulce-al iubirii obicei, 

Deşi n-aș fi în stare să spun anume cînd. 

Azi — doar amărăciune. Și numai încercînd 
Durerile, ca mine, vei ști durerea ce-i. 


Aceea care cinste a fost acestui veac, 
Azi cerului e cinste, făcîndu-i strălucirea. 
Dar cit trăi, și pace-mi luă, și fericirea, 
Iar azi, îmi ia odihna, lăsindu-mă sărac. 


Îmi smulse Moartea bunul acesta efemer. 
Dar marea înflorire a Ei, acolo-n cer, 
Nu poate să-mi aline nefericita stare. 


Cîntai, plînsei. Şi versul să-l schimb, eu nu mai 
știu ; 

Ci zi și noapte chinul din suflet, crud și viu, 

Mi-l mîngii povestindu-l cu lacrime amare. 

MOLATECE RESPINGERI ȘI DULCI ASPRIMI 
UŞOARE 


Molatece respingeri și dulci asprimi ușoare, 
De dragoste curată și pietate pline; 

Dispreţuiri gingășe, ce-ați potolit (văd bine!) 
Sălbatica-mi, nestinsa adincă-nflăcărare ; 


Grai  drăgăstos și galeș, al cărui zvon de vis 
Răsfrînt-a curăție, și cinste, și blindeţe; 
Floare-a virtuţii dalbă, izvor de frumuseţe, 
Ce-n minte gindul josnic, nevrednic mi-ai ucis; 


Privire îngerească, urzindu-mi fericire, 
Cînd mîndră să-nfrineze smintita mea pornire, 
Cînd gata să-ntărească al vieţii fir plăpînd — 


Purtarea-i schimbătoare, de-atita farmec plină, 
Fu mîntuirii mele izvor şi rădăcină. 
Altfel, mi-ar fi pierdute și inimă, și gind. 

GINGAȘE PĂSĂRICĂ, ÎN CIRIPIREA TA 


Gingașe păsărică, în ciripirea ta, 

Plîngînd apusa vreme, încerci să te ogoi. 

Vezi cît îți sînt de-aproape și vînt, și vreme rea, 
lar zilele cu soare — departe înapoi. 


De-ai ști — cum pe-ale tale tristeţi adinci le 
știi — 

Și groaznica mea stare asemeni stării tale,. 

De ne-mpăcatu-mi suflet aproape ai veni, 

Să-mparţi cu mine tînga şi dureroasa jale. 


Nu știu dacă-mpărţeala va fi spre-al tău cîștig: 
E-n viață, poate,-aceea ce-o plingi, și-i doar 
departe, 
Pe cînd iubirea-mi este pe veci  pierdută-n 
moarte. 


Dar, iată, cade seara, şi-i toamnă şi e frig; 

Şi-amara amintire a zilelor senine 

Cu drag mă-ndeamnă astăzi să stau la sfat cu 
tine. 

OGLINDA-MI CREDINCIOASĂ, 
ÎN ALBURIU-I FUM 


Oglinda-mi credincioasă, în alburiu-i fum, 

Răsfrînge vlăguirea puterii mele, ori 

Prea ostenitu-mi suflet — şi-mi spune-adeseori : 

— wBătrîn eşti, și-i zădarnic să te mai minţi 
acum | 


Să ne supunem Firii în toate şi mereu, 

Căci vremea ne silește oricum și ne învinge!“ 

Și repede, cum apa o vilvătaie stinge, 

Eu mă trezesc din somnul meu lung, adînc și 
greu ; 


Și văd prea bine viaţa cît e de trecătoare 
Şi că o dată tineri trăim pe-acest pămînt; 
Iar din adîncuri, iată, icoana Ei mi-apare: 


Azi, trupul Ei de vis e, vai! spulberat în vînt; 
Dar fără seamăn fost-a cît a trăit, aşa 
Că faima tuturora în fața Ei pieria. 

ÎMPOTRIVA CURŢII PAPALE 
DE LA AVIGNON 


DE BABILONU-ACESTA — ÎNCĂLCĂTOR 
DE CREZ... 


De Babilonu-acesta — încălcător de crez, 
A greșurilor mamă, durerilor lăcaș, 
Nerușşinării pradă și binelui vrăjmaș — 
Fugii departe, viaţa curată să-mi păstrez. 


Și la Vaucluse stau singur. Precum mă-ndeamnă- 
Amor, 
Culeg cînd flori și ierburi, cînd rime cu-nţeles. 
Vorbesc ades cu dii.sul, și mă gîndesc ades 
La vremi mai bune :-aceasta mi-i sprijin și — 
d ajutor. 
Ș i 


Nu-mi pasă, nu, de lume, nici de noroc nu-mi 
pasă, 

Și. nici de mine însumi ori de-asprele nevoi. 

Și nici de patimi nu mi-i lăuntrul străbătut. 


Doar doi mi-i vreau aproape: iubita mea, sfioasă, 
Cu inima-mblînzită ; iar celălalt — vioi, 
Înzdrăvenit și teafăr, așa cum l-am știut. 

PE CREȘTETU-ȚI, DIN CERURI PALE DE FOC 
CAD GROASE 


Pe creștetu-ţi, din ceruri pale de foc cad groase, 
Vicleano ! Căci — flămîndă la început, și 

goală — 
Azi, sărăcind norodul, te ţii-n belșug și fală. 
Doar răul știi a-l face și tragi din €l foloase. 


Cuib de trădări, în tine păcatele mustesc 
Cite în lume astăzi le vezi împrăștiate; 
Te-mbuibi de trindăvie, de vin și de bucate — 


lar desfriînării zilnic puterile îi cresc. 
= Lă 


Și prin palate, ghiujii cu fetele ades 
În danţuri deșuchiate se prind, iar Belzebut 
Cu foale, cu jăratec, cu-oglinzi le tot dă ghies. 


Și totuși nu trîndavă în puf te-ai fost născut, 
Ci goală-n vînt, desculță pe piatră. — Fii aşa 
Cum vrei — și va ajunge la cer duhoarea tal! 

AST BABILON HRĂPĂREȚ 
ÎNTRU ATÎT TICSIT-A... 


Ăst Babilon hrăpăreţ întru atit ticsit-a 
Burduful lui de pofte murdare și haine, 
Încît plesnește. Idoli îi sînt să li se-nchine 
Nu Jupiter și Pallas, ci Bachus și-Afrodita. 


Ci așteptînd dreptatea, eu ard în foc de iad: 
Dar văd prin vremi — departe privirile de- 

i arunci — 
Un nou sultan, prea-vrednic (trăi-voi pîn-atunci ?) 
Cum hotărăște-un singur pristol — și la Bagdad. 


Păgînii idoli fi-vor în țărnă sfărîmaţi ; 
Palatele trufașe cari cerul nalt sfidează, 
Cu paznicii lor lacomi deodată, au să cază. 


Iar sufletele care virtuţii au fost fraţi 
Vor moșteni pămîntul. Și — ca și cum o chemi — 
S-o-ntoarce strălucirea din fapte-a vechii vremi, 

IZVOR DE SUFERINȚE ŞI FURIEI CUIBAR 


Izvor de suferințe și furiei cuibar; 

Tu, şcoală de păcate și hram de erezie; 
Romă cîndva, azi falsă și rea Babilonie, 
Iscînd atita plinset, și geamăt, și amar; 


În tine, iad scîrbavnic și cruntă închisoare, 
Binele moare, răul se umflă și plodește. 

A cerului mînie te va lovi. Ferește! 

De te-ar ierta vreodată, ar fi minune mare. 


Doar casta sărăcie umilă te zidi. 
Iar tu, sfruntată tirfă, chiar împotriva ei 
Scoţi astăzi coarne... Cine ţi-e sprijin și temei? 


Toţi desfrinaţii ? hoţii ce-atitea bogății 
Au strîns furînd ?... Zădarnic să se întoarcă vrei 
Un Constantin... Norodul cel trist te-o miîntui! 

DORIT-AM TOTDEAUNA VIEAȚA SOLITARĂ 


Dorit-am totdeauna vieaţa solitară 

(Mi-s martori lunci, și ape, și codri, și vîlcele) 
Să scap de-acești nemernici răsnărăviţi în rele 
Ce calea către ceruri ades ne-o-mpiedicară. 


Și vrerii mele ceasul plinirii-ar fi sunat 
Chiar dacă stînd departe de văile toscane, 
Aș fi călcat, pe Sorga, umbroasele-i arcane 
Ce știu să-mi smulgă plinsul și cîntecul curat. 


Dar nemiloasa soartă, vrăjmașă veșnic mie, 
La Avignon mă-ntoarce, acolo cu minie 
Să văd cum stă-n mocirlă mărgăritarul meu. 


Şi totuşi, mînii mele ce scrie, de-astă dată 
— Ştiindu-mă că-s vrednic — fu soarta- 
nduplecată. 


O vede asta Amor, Madona, și-o știu eu. 

CĂTRE COLA di RIENZO 


ca să redea Romei și Italiei 
libertate și pace 


îi sat AR E 
sens iti Dale i Aa NI a de De ai ia cd Po i 


SPIRIT ALES, 
CE-N JALEA LUMEȘTEI NOASTRE VĂI... 


1 


Spirit ales, ce-n jalea lumeștei noastre văi, 

Dirigui trupul care adăpostește-acum 

Un ne-nfricat, eroic și prea-nţelept senior; 

Ajuns să porţi tu schiptrul onoarei sclipitor 

Cu care-ndrumi azi Roma și rătăciţii săi, 

Și iar o-ntorni spre slava străvechiului ei drum — 

Ţie-ţi vorbesc, căci nu văd într-altă parte-o rază 

De-a cinstei și virtuţii, pierite-n lumea toată, 

Nici aflu om ce face rău și se rușinează... 

Ce-anume-așteaptă nu știu, nici ce cu sirg 
dorește 

Italia, ce parcă durerea nu-și simţește, 

Ea, trîndavă, bătrînă și înceată. 

Dormi-va-n veci ? și nimeni nu va trezi-o, dară? 

Ah, mi-aș înfige mîna în chica ei, s-o doară! 

Nădejde n-am să-şi nalţe din lîncezeala ei 

Vreodată capul, oricît la viață vreun om a 

Cercat s-o cheme,-atita de grea i-i apăsarea. 

Ci braţului tău — singur în stare nepăsarea 

Să-i scuture — destinul, nu fără de temei, 

I-a dat să-i poarte grijă, azi, mamei noastre, 
Roma. 

Cu mîna ta vînjoasă netemător înșfacă 

Bătrîna-i coamă, trage-o de pleata-i răsfirată, 

Să iasă trîndăvita din smircuri și din cloacă... 

Eu, care zi și noapte îi pling nefericirea, 

La tine doar, întreagă, mi-i azi nădăjduirea: 

Căci dacă al lui Marte neam vreodată 

Va fi să-și nalțe ochii spre slava lui străbună — 

De-ăst har s-o bucura doar sub cîrma ta cea 
bună! 


III 


Anticii muri, de care și azi întreaga lume» 
Se teme şi-i iubește, cînd spre trecutul dus 
Se-ntoarce, și-i răsare apusa vreme-n minte; 
Și criptele sub care stau vechile-oseminte 
A' celor ce avea-vor sub cer slăvit renume 
Atît cît universul nu încă a apus; 

Și toate de aceleași ruini învăluite — 

Să le-aduci tu izbava din putregai așteaptă... 

O, credincios tu, Brutus; o, Scipion mărite, 

Ce bucurie pentru voi, dacă-n cerul vost' | 

Ajuns-a zvonul despre ăst nalt și vajnic rost! 

Cum și Fabricius — firea asta dreaptă — 

S-a-nviorat la știrea atît de bucuroasă. 

Și zice: „Scumpa-mi Romă va fi din nou 
frumoasă !“ 


IV 


De-i drept că cerul poartă de grijă pămînteștei 
Vieţi, te roagă pînă și sufletele care 
Sălășluiesc în ceruri să curmi îndelungata 
Civilă învrăjbire ce țara-nsingerat-a. 

Neliniștea cuprins-a pe oameni. Izbăvește-i | 

De frică, rar se-ndreaptă spre sfintele altare 
Ce-au fost cîndva în cinste. Şi-n lupta făr'răzbun 
Bisericile-ajuns-au azi hoţilor cuibar, 

Încît se-nchide ușa doar celui drept și bun. 

lar sub amvon și printre statui despodobite, 
Se ţes parcă-nceputuri și uneltiri cumplite. 

Vai cite fapte rele de tilhar! 

Și-n dangăte se-ncepe al iureșului ropot, 

VUitînd că pentru rugă doar se dă zvon la clopot. 

v 


Femeile în lacrimi, și cei bătrîni — sătui 
De înșiși ei, de-această viață lungă-a lor — 
Și dezarmaţii soartei: mulțimea de copii, 

Și schimonahii negri, și albi, și cenușii, 

Și schilodiţii, trudnici sleiți ai nimărui — 
Îţi strigă: „O, seniore al nostru, ajutor!“ 
lar sărăcimea, roasă de spaime și de tingă, 
Îţi dezvălește-atitea și-atitea răni în sînge, 
În stare și cruzimea lui Hanibal s-o fringă. 
Te uită: astăzi casa lui Dumnezeu e toată 
În flăcări. Doar puţine scîntei de-ai stinge, iată 
Și ura ne-mblinzită li s-ar stinge 

Acelor căpitenii atit de-ncrîncenate : 

Și faptele-ţi, în ceruri, sus, fi-vor lăudate. 


VI 


Urși, lupi, lei, șerpi și vulturi — toți îndirjiţii- 
acești — 

Se-ntrec acum să surpe — făcindu-și rău și lor — 

Măreaţa, marmoreea columnă. Și de ei 

Se plînge nalta doamnă care la sînul ei 

Chematu-te-a pe tine să smulgi și să stirpești 

De pe-al ei trup desișul de ierbi, otrăvitor. 

Mai mult de un mileniu trecut-a de cînd ea 
Lipsită e de-acele înalte duhuri care 

Au ridicat-o unde pînă atunci era. 

Ah, tinerii de astăzi, sfidînd din cale-afară 
Pe-această bună mamă, avan se-nfumurară! 
Tu soț, tu tată — orice-ajutorare 

Izbăvitoare numai din mîna ta se-așteaptă, 


Căci marele părinte spre alte trebi se-ndreaptă. 


VII 


Rar s-a văzut vreodată ca faptelor de preţ 
Norocul pizmătâreț să nu se-mpotrivească ; 

De loc nu se-nvoiește cu inimoasa faptă. 

Dar azi, de-ți netezește cărarea ta cea dreaptă, 
Îi voi ierta atîta jignire și dispreţ: 

Mai altfel decît este acum să se vădească! 

Și totuși, oricît lumea în amintiri căta-va, 

Nu-i fu deschisă calea nici unui muritor - 

Ca ţie-acum, s-atingă — etern măreață — slava; 


Să poată — dacă nu mă înșel — pentru vecie 
Să nalţe cea mai dreaptă, mai nobilă domnie. 
Ce glorie — din gura tuturor 


S-auzi : „Cei vechi, cînd fuse în floare,-au 
Acest, la bătrîneţe, de moarte a scăpat-o|!“ 

ajutat-o ; 


Ai 


Math 


__ INCHEIERE 


Pe muntele Tarpeo, o, cîntece, vedea-vei 

Un cavaler pe care Italia-l cinstește, 

El îngrijind de alții mai mult decît de sine. 

Te du și spune-i: Unul ce nu te știe bine, 

Ci numai după faimă de mult te îndrăgește, 

Zvoni că Roma îndurare-ți cere — 

Ea, cu-ochii plini de lacrimi și frîntă de 
durere — 

De pe nălțimea celor șapte străvechi coline. 

CĂTRE ITALIA 
ŞI 
SENIORII ITALIEI 


ITALIA MEA, 
NU SINT ÎN STARE PRIN CUVINTE... 


I 


Italia mea, nu sînt în stare prin cuvinte 

Să-ţi lecuiesc atîtea răni mortale 

Cite le văd adesea pe trupul tău frumos; 

Dar aș dori să fie oftatul meu fierbinte 

Cum îl vor Tibrul, Arnul unduios 

Și Padul pe al cărui țărm stau acum cu jale... 
Cîrmuitor din ceruri, ruga mea 

Vrea ca iubirea sfîntă, ce pe pămînt cîndva 
Te-aduse, să te-ntoarcă spre ţara ta cea dragă. 
Vezi, milostive Doamne, ce măruntă 

Pricină pentru-asemeni încăierare cruntă |! 
Și-aste-mpietrite inime nebune, 

Ţinute strîns de Marte —trufaș, sălbatic, rău— 
Tu, Tată, le-mblinzește, le dezleagă! 
Și-ntr-însele fă adevărul tău 

(Oricine-aș fi) prin graiu-mi să răsune!| 

Voi, cărora norocul vă puse cîrma-n mină 
Frumoaselor ţinuturi înflorite, 
De care nici o milă nu vă leagă, 
Pe-aici — vă-ntreb — ce cată puzderia păgînă 
De oști străine? Oare ca țara noastră dragă 
Să-și vadă verzile 'cimpii miînjite 
De sîngele barbar ?... V-ademeni 
Un greș: vedeţi puţine, dar mult vă pare-a ști, 
„Şi-n inimi năimite cătaţi statornicie ; 
Dar cel ce are oameni mulți plătiţi 
“ Înconjurat e veșnic de dușmani înrăiți! 
Ah, nesfirșit acest puhoi de ape 
S-a strîns și vine astăzi din ce pustii funeste 
Să ne înece frageda cîmpie ? = 
Cînd mina noastră însăși toate-aceste 
Le-a fost făcut, au cine-o să ne scape? 


III 


S-a îngrijit natura de starea noastră, cînd 

Al Alpilor zid puse să rămiie i 

De-a pururi între țară și furia nemţească. 
Dar lăcomia oarbă, în contra ţării stînd, 

Din plin ajunse azi să dăruiască 
+ Prea zdravănului trup această riie! 
De-a valma-acum, aceeași cușcă ţine 

Sălbaticele fiare și turmele blajine, 

lar cel mai bun e-acela ce geme încolțit. 

Și cine face-aceste toate oare 

Spre şi mai marea noastră-ndurerare ? 

E neamul fără lege ce mila nu-l înfringe, 

Acela ce, în vremuri — cum scris e într-adins — 
De sabia lui Marius a fost străpuns cumplit, 

Că pomenirea faptei și-azi încă nu s-a stins: 
Zdrobit, setos — nu apă bău din rîu, ci sînge! 


IV 
Și nu mai spun de Cezar, care pe orice plai 
Făcu să fie iarba sîngerie, 
Tăindu-le-a lor vină cu sabia romană. 
Acum — sub care stele nefaste nu știu, vai! — 
Ne are-n ură cerul și-n prigoană: 
E mulțumită vouă, căci vouă, și domnie, 
Și pază peste ţară vi-au fost încredințate. 
Printr-ale voastre pofte dezbinate 
Aţi ruinat a lumii cea mai frumoasă parte. 
Ce vină, ce osîndă, ce soartă! să lovești 
Vecinul tău sărman; să-i prigonești 
Avutul risipit, căzut din preţ — 
Și-apoi, pe-ascuns, să cauţi ostași ce gata sint 
Să-și vindă sufletul, să-mpartă moarte!... 
De dragul adevărului cuvint! 
N-am ură pentru altul, nici dispreț. 

V 
După dovezi atitea, tot n-aţi văzut deplina 
Înșelăciune bavareză, care 
Doar ridicînd un deget, din moarte-și face-un 
joc ? 
Ocara mult mai rea e, cred eu, decit ruina. 
Dar sîngele italic ca pălălăi de foc 
Se scurge. Ne-mblinzită-i mînia lui cea mare! 
Gindiţi-vă la voi! și veţi vedea 
Ce mare preţ pe altul va să dea 
Acela ce pe sine puțin se preţuiește. 
Singe latin, alungă de la tine 
Păgubitoarele poveri străine. 
Nu-ţi face ţie idol fără rost 
Din nume van și găunos.. Căci dacă 
Cea furie din nord ne viclenește 
Și pare că ne-a-nfrîint mintea săracă — 
Nu e firesc, ci e păcatul nost'! 


VI 


Nu-i oare-aceasta glia pe care-ntii călcai ? 
Nu-i oare-acesta cuibul meu fierbinte 

De unde-atit de dulce luai hrană și lumină ? 
Nu-i patria aceasta de care mă legai 

Cu veșnică credință — o, maică prea-blajină, 
Care-mi acoperi unul şi celălalt părinte ? 


134 


Pe Dumnezeu! o, dacă v-ar trezi 

Măcar acestea mintea, și dacă aţi privi 
Cu milă jalea-adincă a frintului popor! 
Căci, după Dumnezeu, el își așteaptă 
Doar de la voi odihna lui cea dreaptă! 
Daţi-i un semn de milă, infim, abia vădit, 
Și, arma luînd, virtutea izbi-va în urgie, 
Și scurt va fi al astei lupte zor, 

Căci niciodat' “străvechea vrednicie 

În sufletul italic n-a murit! 


VII 


Seniori, priviți cum vremea zorită e să zboare, 

Cum viața fuge, zilele ne curmă, i 

Cînd moartea ni se lasă pe umeri ne-ncetat. 

Voi sînteţi azi aicia: gîndiți și la plecare! : 
Căci sufletul, de sprijin lipsit, și despuiat 
De orișice podoabă, ajunge pîn' la urmă 

Pe drumul îndoielii. Şi trecători printr-aste 

Văi triste, daţi deoparte miînii și uri nefaste, 

Ce sînt contrare vînturi unei vieţi senine. 

Iar vremea de ţi-o cheltui dureri să prilejești, 

Ţi-o recîștigi prin fapte omenești, 

Prin binele ce relele ucide. = 

Cu mîna ta, cu-al inimii avînt, 

Fă lucrul bun, să-l laude oricine! 

Așa e bucurie pe pămint 
Și calea către ceruri se deschide! 


INCHEIERE 


O, cîntece, ascultă îndemnul meu încalte: 
Ce simţi adînc tu spune cu multă cuviinţă, 
Căci vei ajunge, poate, în sferele înalte. 
Dar sufletele — află că sînt de rea credinţă, 
Robite-acelui scîrnav și vechi nărav avan, 
Oricăror adevăruri dîrz dușman. 

Mergi la noroc. Găsi-vei vreun binevoitor 
Din cei puţini, cui binele îi place. 
Întreabă-l: Cine oare îmi vine-ntr-ajutor ? 
Eu merg strigînd doar: Pace, pace, pacel 


NOTE 


ÎNTRU VIAȚA MADONEI LAURA 


Nota | 


Ah, Orso, niciodată n-au fost vuind șuvoaie 


Poetul adresează acest sonet prietenului său, 
contele Orso dell' Anguillara. Se pare că prie- 
tenia lor s-a legat în urma căsătoriei lui Orso 
cu fiica celebrului Stefano Colonna cel Bătrîn, 
vechi amic şi protector al poetului. (Vezi în pri- 
vinţa lui Colonna : Introducerea şi Nota XXVIIL.) 


Nota II 
Deși cu uşurință-n Tessalia, la Pharsal 


Întîiul catren al sonetului se referă la bătălia 
de la Pharsal, în Tessalia (Grecia), unde Cezar 
l-a înfrînt pe Pompei, „temutul rival“, care era 

în același timp și ginerele lui. După înfrîngere, 
Pompei s-a refugiat în Egipt, la curtea regelui 
Ptolomeu. Acesta, încălcînd legile ospitalităţii, a 
pus să i se taie capul oaspelui său refugiat. Cînd 
Cezar, pornit pe urmele rivalului, a ajuns în 
Egipt, Ptolomeu i-a înfățișat capul retezat al lui 
Pompei. Istoria ne spune că, recunoscîndu-l „în 
trăsăturile știute“, Cezar a întors privirile și a 
lăcrimat. (A se vedea în Plutarh: „Vieţile Pa- 
ralele“ : Cezar — XLVIII.) 

Al doilea catren se referă la regele biblic Da- 
vid, care ar fi fost mai întîi păstor. El a înfrînt 
pe uriașul Goliat, ţintindu-l în frunte cu praștia. 
Poetul vrea să ne spună mai departe că, deși 
această faptă îl arată ca om sîngeros, totuși 
David a fost destul de uman, deoarece a plins 
soarta tragică a propriei sale familii, în frunte 
cu fiul său Absalom, măcar că acesta se răzvră- 
tise și complotase împotriva sa. De asemenea, a 
deplins moartea înaintașului său, regele Saul, 
deși a fost într-o îndelungă și aprigă rivalitate 
cu acesta. El a poruncit să fie omorît ucigașul 
lui Saul și, în imprecațţiile sale, a blestemat 
muntele Ghilboa, unde rivalul său se refugiase 
și în pădurile căruia își găsise moartea. 

Nota III 


Vrăjmaşa mea, oglinda, în care-ţi tot privești 


vers. 8. „Nu-s vrednic să fiu unde doar tu 
poţi să fii stăpînă” : poetul crede că nu e vred- 
nic să dobiîndească un loc în inima Laurei, de 

care numai ea însăși poate să dispună. 
„vers, 12 și urm, Povestea lui Narcis — tînăr 
prea-frumos, de care zadarnic s-a îndrăgostit 
zeița Echo, dar care se îndrăgosti de sine în- 
suși, zărindu-și propriile trăsături în apa lim- 
pede a unui izvor și care a fost apoi preschimbat 
în floarea care-i poartă numele — o găsim în 
legendele mitologiei romane. 

Ovidiu. ne-o povestește în ,„Metamorfoze” 
(Cartea III, cap. VI.) Narcis e pomenit și de Emi- 
nescu în „Călin“ (III): 


Și Narcis, văzîndu-și fața în oglinda sa, izvorul, 
Singur fuse îndrăgitul, singur el îndrăgitorul. 
Nu o dată Petrarca, în versurile sale, se re- 
feră fie la fapte istorice, reale, fie la legende 
biblice și mitologice, fie în sfîrșit la idei des- 
prinse din „vechi bucoavne“” — așa cum se în: 
tîmplă cu toţi poeţii vremii. Numai că poetul 
nostru dă acestor referinţe o interpretare perso- 

nală și o transfigurare poetică personală, în sen- 
sul celor arătate în Introducerea noastră. 

În multe din notele ce urmează vom dezvălui 
aceste „referinţe“ și „imitații“ ale unor pasaje 
clasice tocmai pentru a ilustra modul petrarchesc 
de-a le folosi. 


Nota IV 
Orbit de dorul aprig ce inima-mi distruge 


Majoritatea comentatorilor sînt de acord că 
acest sonet a fost scris cu prilejul trist al unei 
întilniri promise, dar la care Laura n-a venit. 

vers. 12 şi urm. Gindul ce se ivește poetului 
„din vechi bucoavne“ și pe care ni-l comunică 
aici este o maximă a lui Solon, marele legislator 
al Atenei antice. 

Dar referința directă a poetului nostru s-ar 
putea să fie nu maxima lui Solon, ci versurile 
135—37, Cartea a III-a, din „Metamorfozele“ lui 
Ovidiu, care sună în traducere liberă așa : „Dar, 
vai! trebuie totdeauna să așteptăm ultima zi; 
nici un om nu poate să se socotească ia pină 
nu i-a sunat ceasul suprem”. 

Nota V 


Cit de năuc în ziua întiîia rămăsei 


Se pare că și sfirşitul acestui sonet, ca și acela 
al sonetului Orbit de dorul aprig ce inima-mi 
distruge, se inspiră tot din Ovidiu (Metamorfoza 
Scyllei) : 


Nec medeare mihi, sanesque vulnera mando, 
Fine nihil opus est: partem ferat illa caloris. 


„Nu cer un leac care să-mi vindece rana. Nu 
iubirea mea să se stingă, ci din acest foc să 
aibă parte și ea (Scylla).” 


Nota VI 


Vai, Doamne, obosit sînt de-a mai purta povara 


Este unul din sonetele care arată mai bine în 
ce măsură Petrarca rămîne tributar stilului teo- 
logal al poeziei provenţale. 

Totodată, recunoaștem aici pe poetul livresc. 
Căci versurile 10—11 transcriu un verset din 
evanghelia de la Matei (XI, 28), iar ultimele trei 

versuri sint transpunerea versetului 7, cap. 55, 
al psalmilor lui David. 


5 + Nota VII 


Cezâr, cînd trădătorul de la Eghipt în dar 


Întîiul catren, ca şi cel dintii al sonetului 
Deși cu ușurință-n Tessalia, la Pharsal, se referă 
la moartea lui Pompei și la reacţia lui Cezar 
cînd i s-a prezentat capul retezat al rivalului său 
(Vezi : Nota II). 

Aici, interpretarea pe care poetul o dă faptu- 
lui istoric apare contrazicătoare față cu aceea 
dată în sonetul mai vechi. În adevăr, de unde 
acolo Petrarca pare să creadă sincere lacrimile 
lui Cezar, aici le bănuiește prefăcute. Dar dacă 
asemenea contradicție în interpretare ar fi neîn- 
găduită unui istoric, ea este iertată unui poet. 

Al doilea catren se referă la înfrîngerea ves- 
titului general cartaginez Anibal și la pustiirea 
patriei sale — Cartagina — de către Scipio 
Africanul, patrician roman, care, prin această 
victorie, a pus capăt celui de-al doilea război 
punic. zi 

Nota VIII 


Mi-i inima prea-plină de-o dulce desfătare 


vers. 9. „În astă vale-nchisă, de stînci împrej- 
muită“ : e Vaucluse, mică localitate, nu departe 
de Avignon, unde Petrarca — așa cum s-a arătat 
în Introducere — își cumpărase o casă modestă 
și unde se retrăgea în singurătate. Această Vau- 
cluse se află într-o vale închisă, de unde își 
trage şi numele, care pe latinește sună Vallis 
clausa, iar în graiul lui Petrarca: Valchiusq. 

Cum se va vedea, poetul o pomenește mereu, 
cum pomenește. și riul care o udă: Sorgue, iar 
în italienește: Sorga. 


Nota IX 
Inchisă mi-este calea oricărei izbăviri 


vers. 10. Praxiteles (390—280 î.e.n.) și Fidias 
(500—431 î.e.n.) — cei mai mari sculptori ai an- 
tichității, primul născut la Atena, al .doilea la 
Attica. i 

vers. 12. Ţara sciţilor se afla în extremitatea 
de N.E. a Europei şi N.V. a Asiei. Se ştie că 

sciții au locuit și în Dobrogea. Ovidiu, în exil 
la Tomis, a trăit în mijlocul lor, Numidia e nu- 
mele antic al Algeriei de azi. 

Sînt pomenite aici, ca două ţinuturi extreme 


şi aproape deșerte, unul la miazănoapte, celălalt 


la miazăzi. 

vers. 14. La care anume „pizmași nevrednici” 
face aluzie poetul, nu s-a putut stabili. Dar glo- 
ria lui, atît de mare și de întinsă și atitudinile 
sale cetățenești ne îndreptățesc să credem că 
Petrarca nu era de loc scutit de pizmuitori şi de 
vrăjmași. 


Nota X 


Amor m-a pus ca țintă de mult săgeții sale 

Primul vers e o imitație după un verset din 
„Plîngerile lui Ieremia“ (111,12): „El a încordat 
arcul și m-a pus țintă pentru săgeata lui“. 


Nota XI 


M-aruncă în pustie unde e veşnic soare 


Întreg sonetul este o imitație a celor două | 


strofe cu care se încheie Oda XXII (Cartea I) a 
lui Horaţiu, închinată lui Aristius Fuscus. 

Nota XII 


Ah, pași pierduţi zădarnic ; ah, ginduri vagi, îugare 


vers. 5—6. Cele două arte sînt: Armele și 
Poezia. Vestiţii căpitani de oști și poeţii vestiți 
erau încununați cu lauri. Cum Petrarca a și fost. 


Nota XIII 
Prea vitregă îu steaua sub care m-am născut 


vers. 2. E interesant de remarcat că, deși a 
împărtășit unele superstiții ale vremii lui, Pe- 
trarca nu se alătura celor ce cred că „ne naștem 
sub o stea”. 

vers. 5—8. „Cîndva ţi-o mai spusei“ se referă 
la sonetul care începe astfel: 


Privirea Ei cea dulce mă săgetă așa, 
Ca numai ea să-mi fie apoi balsam pe rană. 
Ideea este luată din Homer: lancea lui Ahile 
avea darul să vindece rănile pe care ea însăși 
le provoca. Ideea a fost repetată și de Ovidiu 
în „Triste“, Cartea I, elegia I, vers. 99—100, 
cum și de poetul latin Properţiu (Cartea II, ele- 
gia I, vers. 63—64). 

a e ma eta 


Nota XIV 
Printr-ăst sălbatec bunget întunecos prin care 


vers. 1—2. E vorba de pădurea Ardennes, în 
Franţa, pe care poetul a străbătut-o întorcîn- 
du-se de la Colonia în Provența. Drumul acesta 
îl făcea, ca atîtea altele, cu gindul de-a fugi de 
imaginea Laurei, care totuși îl urmărea. Firește 
că, acum mai bine de șase sute de ani, pădurea 
Ardennes era așa cum o descrie poetul, sălbatică 
şi primejdioasă. Primejdioasă pentru că era îm- 
pănată cu tilhari de codru și pentru că era me- 
reu călcată de trupele ducelui de Brabant și con- 
telui de Flandra, care se aflau în război. (Vezi 
în Abatele Jacques-Franqois de Sade: Memoires 
pour la Vie de Francisque Petrarque, Amster- 
dam, 3 vol., 1764, vol. I, pag. 215.) 


Nota XV 
Pe-o mare aspră, iarna, în bezna nopții reci 


vers. 8. „Stăpînul meu“ etc. adică Amor, 

vers. 12. „Lumina celor două dulci semne“: 
ochii Laurei asemuiţi cu stelele care călăuzesc 
pe navigatori. 

Nota XVI 


Culcată-n iarba verde o dalbă căprioară 


vers. 1. Dalba căprioară este însăși Laura, Că- 
prioara era sacră Dianei, zeiţa castităţii, 
vers, 3. „Sta între două rîuri“: între rîurile 
Sorgue și Durence, adică la Avianon. 


Nota XVII 
Amor mi-i călăuză; dorințele-mi dau ghies 


vers. 12—14. Așa cum s-a arătat în Introdu- 
cere, la 6 aprilie 1327, în biserica Sfînta Clara 
din Avignon, o vede pe Laura întiia oară. 

„Labirint“ — loc întortocheat din care nu 
se poate ieși. Labirintul se zice că ar fi fost con- 
struit de miticul Dedal pentru Minos, regele Cre- 
tei, în care acesta ținea închis Minotaurul (le- 
gendă mitologică). Ne este repovestită de Ovidiu 
în „„Metamorfoze“ (Cartea VIII, vers. 152—168). 


Nota XVIII 
În vis mi-e îericirea și lenevesc ușor 


vers. 5. „Soarele“ e Laura. 

Nota XIX 
Indrăgostiții pașnici și fără pasiune 


După ce, în al doilea catren, poetul compară 
apariţia Laurei („un alt soare") cu răsăritul soa- 
relui, spunînd că cerul s-a îndrăgostit de pă- 
mint la vederea strălucitoare a iubitei lui — el 
continuă, literal, așa: „Cum s-a întîmplat și 
atunci cînd au înverzit primele ramuri care și-au 
împlîntat în mine rădăcini“. Poetul face aluzie 
aici la îndrăgostirea lui Febus — soarele — de 
Dafne, transformată în laur, iar laurul, cu un 
obișnuit joc de cuvinte al poetului, o simboli- 
zează pe Laura însăşi, care are rădăcini în su- 
fletul său. 

Nevoind a lăsa prima terțină atît de vag alu- 
zivă, deci atît de obscură, și neputiînd să închi- 
dem, numai în primele două versuri ale terţinei, 
un comentar atit de lung, ne-am luat libertatea 
să continuăm imaginea cu razele de soare. 

În ce privește legenda — și ea mitologică — 
a transformării lui Dafne în laur, vezi în Ovi- 
diu : „Metamorfoze“ (Cartea I, VIII, vers. 452— 
567). 


150 


ÎNTRU MOARTEA MADONEI LAURA 


Nota XX 
Ţinutu-m-a aprinsul nod crincen în strinsoare 


vers. 1. „aprinsul nod criîncen“ în care l-a ţi- 
nut strîns Amor. 

vers. 2. Laura a murit după 21 de ani de la 
întiia întîlnire cu poetul. 

vers. 3. „Dar nu mai cred că omul de-aceste 
chinuri moare” — subînţeles: de vreme ce eu 
încă sînt în viaţă. 

Întregul sonet face aluzie la o nouă dragoste, 
în al cărei laţ poetul era gata să cadă, dacă n-ar 
fi intervenit din nou moartea, care a răpit şi 
acest al doilea obiect al dragostei sale. 

Cu această mărturisire, sîntem departe de iu- 
birea celestă, unică şi exclusivă a trubadurilor 
provenţali. 


151 


Nota XXI 


De-atitea ori în valea închisă, dulce-azil 


Și acest sonet se referă la Vaucluse, fără s-o 
numească (Vezi Nota -VIII). În schimb, numește 
aici șuvoiul Sorgue. i 


Nota XXII 
Prietine Sennuccio, deși mă simt stingher 


“Sonetul e scris la moartea unuia dintre cei mai 
intimi prieteni ai poetului, Sennuccio del Bene, 
căruia, și pe cînd era în viaţă, i-a adresat mai 
multe sonete. Sennuccio a luat parte la ceremo- 
fia  încununării lui Petrarca, la Roma. Lui i se 
atribuie o descriere amănunțită a acestei cere- 
monii, într-o scrisoare adresată seniorului Can 
della Scala. j 

vers. 9. „Cercu-al treilea din cer” înseamnă, 
după credința mistică a vremii, ce pornea de la 
sistemul  ptolomeic, sfera cerească destinată 
amanților neprihăniţi, cărora le era îngăduit să 
dorească a trăi, acolo, nu numai cu sufletul lor 
pur, ci şi cu trupul. Tot astfel și în sonetul 

Gîndirea mea, pe aripi, mă ridică-n tărie, Laura 
spune poetului că, o dată cu el, așteaptă să-i 
vină în cer — unde ea se află „printre amanţii 
din cel de-al treilea cerc“ — și trupul ei rămas 
pe pămînt. Poetul, fie că are această credinţă, 
fie că — livresc — folosește numai un simbol, 
își așează prietenul, mort și el după moartea 
Laurei, „în cercul al treilea“, ca un adevărat 
amant fără prihană. | 

vers. 10—11. Franceschino di Taddeo degli 
Albizzi, florentin, amic din tinereţe al poetului, 
el însuși poet. Fără să strălucească în chip de- 
osebit, nu este totuși cel din urmă în pleiada de 
poeţi, urmași ai lui Dante. Moare de ciumă în 
april 1348. 

Cina da Pistoia, renumit poet al „ducelui stil 
nou“, amic al lui Dante și al lui Petrarca. A în- 
treținut cu  amîndoi  corrispondenza  amorosa, 
adică au făcut schimburi de poeme pe teme de 
dragoste. Lui Petrarca i-a fost profesor la Bo- 
logna. Moare la sfîrșitul lui 1336 sau începutul 
lui 1337. 

Dante este, firește, marele Dante Alighieri, ne- 
pieritorul autor al Divinei Comedii. 

Guittone d'Arezzo, poet și el, cirac al vechei 
școli toscane. Moare în 1294. 

„Şi ceilalţi“ : e vorba de o serie de alţi poeţi, 
greci, latini, italieni sau trubaduri provenţali, pe 
care poetul îi pomenește în Trionfo d'Amore 
(IV, 16—57). 


Nota XXIII 
Privesc și șes, și dealuri sub cerul sîngeriu 


vers. 4. „Inima mea în floare și dată-n pîrg 
tîrziu“ : și pe cînd era tînăr, și acum, la vîrstă 
înaintată, cînd scrie aceste versuri. 


Nota XXIV 
Gîndirea mea, pe aripi, mă ridică-n tărie 


1 Pentru înțelegerea deplină a acestui sonet, a 
se vedea Nota XXII. 


Nota XXV 
Suflet frumos — acuma smuls trupului frumos 


vers. 9—11. Este vorba iar de Vaucluse, unde 
poetul se retrage, cu gindul mereu la iubita lui 
pierdută. ă 

Pe 


vers. 12—13. Aici, dimpotrivă, e vorba de 
Avignon, unde s-a născut şi Laura, şi dragostea 
lor. 

vers. 14. Se pare că e vorba de soțul Laurei, 
Hugues de Sade, care a chinuit-o cu o gelozie 
neîntemeiată, dar care, nu mult după moartea ei, 
s-a recăsătorit. 


Nota XXVI 
Zefir adie iară şi-aduce pe pămînt 


Cele două catrene ale sonetului sînt, în între- 
gime, concepute pe temeiul referințelor la mito- 
logia clasică. Sînt pomeniţi: Zefirul — personi- 
ficat — Progne, Filomela, Venus, Jupiter. 

Știm despre Jupiter că e zeul zeilor, stăpînito- 
rul Olimpului; despre Venus, fiica lui Jupiter, 
că e zeița frumuseții și a voluptăţii; despre Ze- 
fir, că e simbolul adierii ușoare de primăvară. 
Să aflăm acum că Progne şi Filomela reprezintă 
pe fiicele lui Pandion, rege legendar al Atenei, 
și ale nimfei Zeuxippe. În urma unei crime să- 
vîrşite de aceste surori, zeii au transformat-o 
pe Progne în rîndunică, iar pe Filomela în pri- 
vighetoare. 

Nota XXVII 
Am cunoscut — cînd cerul vederea mi-o deschise 


După ce în primul catren, poetul mărturisește 
că a cunoscut și cîntat numai frumuseţile fizice, 
pieritoare, ale Laurei — în cel de-al doilea, se 
plinge că „celelalte forme“, adică frumuseţile 
morale, nepieritoare, n-a fost în stare să le pă- 
trundă, nefiind „puterea lui de-a pătrunde“ pe 
potriva lor. Astfel, tot ceea ce a spus despre 
Laura e nimic față de ceea ce s-ar fi putut 
spune. 


ÎMPOTRIVA CURȚII PAPALE 
DE LA AVIGNON 


Nota XXVIII 


vers. 1. Poetul numește Babilon orașul Avig- 
non, unde din 1309 pînă în 1377 se afla reședința 
papilor, în urma conflictelor dintre regii Franţei 
și papalitatea romană. Bablionul a fost capitala 
Caldeii, pe Eufrat. Întemeiat în 2640 î.en. de 
către Nimrod, a luat o mare dezvoltare sub ce- 
lebra regină Semiramida. A fost distrus de Cy- 

rus, regele perșilor, în 538 î.e.n. Simbolizează un 
mare centru de corupţie, desfriu și crime. Cum 
la curtea pontificală din Avignon desfriul și co- 
rupţia se desfășurau în voie, fiind și un exemplu 
viu pentru întregul oraș, comparația pe care o 
face poetul cu Babilonul antic este cu totul în- 
temeiată. 

Cum s-a mai văzut din atitea alte sonete, Pe- 
trarca fugea mereu de Avignon, unde totuși îl 
atrăgea prezenţa Laurei, și se refugia în liniștea 
de la Vaucluse. 

Firește, sonetul acesta — spre deosebire de 
cele 3 următoare — nu se adresează direct co- 
rupției curții pontificale. El exprimă dorința 
poetului de-a sta departe de dezmăţul de la 
Avignon. Cum însă începutul sonetului este o 
diatribă pe socoteala curții avignoneze, ediţiile 
italiene mai vechi (vezi, de exemplu: ediţia 
Alessandro Tassoni — L. A. Muratori — Vene- 
ţia, Viezzeri, 1759) îl așează alături de cele trei 
sonete închinate special și direct „Babilonului“. 
Ceea ce facem și noi, așa cum o facem și cu so- 
netul Dorit-am totdeauna viața solitară, care 
de asemenea cuprinde aluzii la curtea pontificală., 

vers. 13—14. „Celălalt“ este cardinalul Gio- 
vanni Colonna, amic și protector al poetului, 

care suferea grav de podagră. Era fiul cel mare 
al lui Stefano cel Bătrin, care a făcut celebră fa- 


milia Colonna prin îndelungi și îndrăzneţe con- 


flicte cu papi și împărați. Îndeosebi l-a avut ca 
dușman, pe cît de puternic pe atît de neîmpăcat, 
pe papa Bonifaciu VIII, cum ne spune însuși 
poetul în Epistolae de rebus familiaribus (11,3). 


Nota XXIX 


Pe creștetu-ți, din ceruri pale de îoc cad groase 


vers. 10. „Belzebut“: în religia creștină, Sa- 
tana, geniul răului și al întunericului. 

Sonetul acesta, ca și cele două ce urmează, au 
fost puse la index de către așa-numita „Sfîntă 
Congregaţie a Indexului“ de pe lîngă Vatican. 


Nota XXX 


Ast Babilon hrăpăreț întru atit ticsit-a 


vers. 1. Vezi Nota XXVIII. : 

vers. 4. Jupiter și Pallas — zeul zeilor și zeița 
înțelepciunii; Bachus și Afrodita — zeul beţiei 
şi zeița voluptăţii. (Mitologia greco-romană.) 

vers. 7. „Un nou sultan“: un alt papă. Firește, 
sultanul apare cu referire la Babilon. 

vers. 8. „un singur pristol“: un singur centru 
al bisericii creștine ; „la Bagdad“, adică la Roma, 
în opoziţie cu Avignon — Babilon. Așa cum Ba- 
bilonul e sinonim cu cetate coruptă, Bagdadul, 
sediu al unui califat celebru și strălucit, simboliza 
pentru poet o cetate nobilă și fericită. 

Poetul se exprimă prin aceste simboluri, deoa- 
rece — sub amenințările Inchiziției — nu se putea 
exprima direct. Dar chiar luindu-și aceste măsuri 
de prevedere, sonetul acesta — ca și cel prece- 
dent, ca și cel ce urmează — a fost, după cum 
am văzut, prohibit. 

vers. 14. „S-o-ntoarce strălucirea din fapte-a 
vechii vremi“ : e vorba de puritatea credinţei pri- 
mitive și de martiriul primilor creștini, cînd, la 
începutul erei noastre, luptele creștinilor au jucat 
un rol progresist. 


Nota XXXI 
Izvor de suferințe şi furiei cuibar 


vers. 3. „Romă cîndva“: așa cum a fost la în- 
ceputurile ei biserica de la Roma, curată, mo- 
destă. (Vezi nota precedentă.) 

vers. 14. „Un Constantin“ : e vorba de împăra- 
tul roman Constantin cel Mare, care a strămutat 
capitala imperiului la Bizanţ. În Evul Mediu se 
credea că împăratul Constantin -.a dăruit papei 
Roma, dînd astfel naștere puterii temporale a 
papalității. 


Nota XXXII 


Dorit-am totdeauna viața solitară 


vers. 3. „acești nemernici“ : cei de la curtea 
papală. 

vers. 6. „stind departe de văile toscane“: Pe- 
trarca, după cum se știe, s-a născut la Arezzo, în 
provincia Toscana. Deci, aici, înțelesul este : chiar 
dacă sînt silit să stau departe de patrie, m-aș fi 
mulțumit cel puţin să fiu la țărmurile Sorgăi, 
adică la Vaucluse. | 

vers. 11. „mocirlă“: Avignonul; „mărgăritarul 


meu“ : Laura. 

CĂTRE ITALIA 
ȘI SENIORII ITALIEI 


Strofa 1 


” 


vers. 4—6. Durerea mea față de nefericirile 
Italiei doresc să fie așa cum însăși patria e în 
drept s-o ceară de la un fiu al ei. Patria este 
subînțeleasă, aici, prin numele celor trei fluvii 
principale care scaldă Italia: Tibrul care trece 
prin Roma; Arnul — prin Florenţa și Padul — 
prin Piacenza și Torino. 

vers. 10—11. „încăierare cruntă“ : luptele fra- 
tricide dintre milanezi și venețieni, după 1350. 

vers. 13. Marte — zeul războiului. 


Strofa II 


vers. Î. „Voi“ : seniori și principi ai Italiei. 

vers. 4—5. „puzderia păgină — De oști străine” : 
trupele mercenare ale lui Ludovic de Bavaria, 
chemate în Italia de principii italieni. Aceștia — 
din partidul Ghibelinilor — au făgăduit lui Ludo- 
vic o sută cincizeci de mii de fiorini de aur, pen- 
tru a distruge cu trupele sale pe Guelfi, dușma- 
nii lor. 

— pr — CUT iai aia 


vers. 9. „inimi năimite“ : aceleași trupe merce- 
nare. 

vers. 10—11. Greşește amarnic cine se înteme- 
iază pe mercenari, căci, de fapt, „oamenii mulţi 
plătiți“ sînt nesiguri și chiar dușmani, 


Strofa III 


vers. 4—6. „lăcomia oarbă“ a seniorilor, care 
nu țin seamă de interesele patriei, ci doar de 
poftele lor. — „Prea zdravănului trup“: Italiei. 
— „această riîie“ : din nou trupele bavareze mer- 
cenare. | 

vers. 7. „cușcă” : Italia, închisă de Alpi și de 
mare. 

vers. 8. „„Sălbatecele fiare“: germanii merce- 
nari. — „turmele blajine“: poporul italian. 

vers. 14. Caius Marius, general și consul roman. 
În anul 102 î.e.n. a înfrînt și nimicit peste osută 
de mii de teutoni la Aquae Sextiae, și încă și 
mai mulți cimbri, în anul următor, la Vercelli. 

vers. 16. Atît de mare a fost măcelărirea teu- 
tonilor, încît riul s-a umplut de sînge. 


Strofa 1V 


vers. 1—3. De asemenea, Cezar a înfrint pe 
germani în cîteva rînduri. Vezi: „Comentariile 

despre războiul cu galii“ scrise de Cezar însuși 
(Cărţile I—IV—VI). 

vers. 9. „a lumii cea mai frumoasă parte”; Ita- 
lia. j 

vers. 13—14. lar este vorba de trupe merce- 
nare. 


Strofa V, 


vers. 1—3. Soldaţii bavarezi mercenari, cînd 
dădeau de greu și-și vedeau viața ameninţată în 
timpul luptelor, se grăbeau să ridice un deget — 
semn antic al predării. 

Petrarca atrage atenţia seniorilor Italiei că mer- 
cenarul nu urmărește decît cîștigul care i s-a fă- 
găduit, sau prăzile de război; că prin nimic nu-i 
legat de idealurile oamenilor de bine ai Italiei; 
că nu-şi expune cu adevărat viața, neavînd pen- 
tru ce s-o facă, ci numai se preface că și-o ex- 
pune. 

vers, 5—6. Spre deosebire de mercenarii străini, 
italienii se angajează în lupte cu tot focul; își 
dau, într-adevăr, tributul lor de sînge, bătîndu-se 
cu o mînie sinceră, întrucît e vorba de apărarea 
propriilor lor orașe împotriva invaziilor străine. 

vers. 8—9. Bavarezii, nepreţuindu-se pe ei în- 
șiși prea mult, cu atît mai puţin vor prețui pe 
italieni. 

vers. 12—13. „idol fără rost — Din nume van 
şi găunos": Ludovic de Bavaria. 
vers. 14. „cea furie din nord“: furia teutonică. 


Strofa VI 


vers. 12—13. Faceţi apel la popor, pe care îl 
veţi putea mobiliza, după ce îi veţi fi dat un semn 
de milă, oricît de mic. Şi poporul — „virtutea“ 
— va birui invazia străină — „urgia teutonică”. 

Împotrivindu-se creării de trupe mercenare sau 
apelării la cele străine, pe de o parte, iar pe de 
altă parte cerînd milă pentru „,frîntul popor“ care 
numai el poate alcătui armate devotate, deoarece 
este interesat în apărarea patriei, Petrarca se do- 
vedește nu. numai un înflăcărat și luminat pa- 
triot, dar şi susținătorul, cu mult înaintea lui 
Machiavelli, a concepției progresiste despre ne- 
cesitatea alcătuirii armatelor naţionale. 


Strofa VII 


vers. 7—8. „trecători printr-aste văi triste“: 
trecători prin viața pămîntească. 


Strofa de încheiere 


vers. 4—6. „sufletele“ : cele din sferele înalte. 

— Ele sînt obișnuite să fie lingușite de curteni 
și sînt dușmane celor care le-ar spune adevărul 
în faţă. 


„CĂTRE COLA di RIENZO 


Strofa | 


vers. 1. „Spiritales“ — Cola di Rienzo (1313— 
1354). Fiul unui hangiu și al unei spălătorese, Di 
Rienzo ajunge senator și apoi „Tribun al Romei“ 
în anul 1347, în urma insurecției populare care 
a răsturnat conducerea tiranică a patricienilor. 
Într-o cuvîntare vehementă, ţinută în consiliul 
capitolin, viitorul tribun s-a adresat astfel ju- 
decătorilor, magistraţilor, retorilor, aristocraţi- 
lor: „Nu sînteţi buni cetățeni; dimpotrivă, cei 
mai răi și vătămători, care sleiți sîngele poporu- 
lui, care în orice stradă și în orice casă aduceţi 
beţia și violența, care răsturnați orice ordine, 
profanaţi orice cult, uzurpaţi toate drepturile, vă 
arogaţi toate privilegiile, vă sustrageţi tuturor 
legilor." Din păcate, conducerea lui s-a depărtat 
de popor, astfel că aristocrației i-a fost ușor să-l 
răstoarne și să înăbușe insurecția. 

Strofa III 


vers. 9. Brutus este acel celebru părtaş în com- 
plotul împotriva dictaturii împăratului lulius Ce- 
zar şi în favoarea restaurării Republicii, complot 
care a dus la omorîrea lui Cezar. Firește că poe- 
tul, cînd spune: „O, credincios tu, Brutus!“ nu 
se referă la fidelitatea acestuia față de împărat, 
ci, dimpotrivă, față de Republica Romană. — Sci- 
pion este generalul roman care l-a învins pe Ha- 
nibal în cel de-al doilea război punic (202 î.e.n.). 

vers. 12. Fabricius — general și consul roman 
în anul 282 î.e.n., vestit ca incoruptibil. 

vers. 10—11. Aluzie la adunarea feluritelor par- 
tide aristocratice, ale căror conflicte au dat naș- 
tere la Roma singeroaselor războaie civile. Aceste 
adunări se ţineau, îndeobște, în biserici. 


Strofa V 


vers. 4. Monabii feluritelor ordine catolice că- 
lugărești purtau rase deosebit colorate. 

vers. 10. Poetul înţelege prin „Casa lui Dum. . 
nezeu“ — Roma. 

vers. 13. „acelor căpitenii“ — patricienii care 
iscau și conduceau războaiele civile. 

Stroîa VI 


„vers. 1. „Urşi, lupi, șerpi etc.“ — reprezintă ima- 
ginile de pe stemele acelor familii nobiliare aflate 
în luptele interne. 

vers. 3. „„Măreaţa, marmoreea columnă“ — 
aluzie la familia Colonna, pe care poetul o soco- 
tea „stilp al Romei”. 

vers. 4. „nalta doamnă“ — Roma. 

vers. 14. „marele părinte” —papa de la Avig- 
non, care se dezinteresa de Roma însîngerată. 


Strofa VII 
vers. 13. „Cei vechi“ — romanii; „cînd fuse în 
floare” — cînd Roma era tînără și puternică. 
vers. 14. „Acest“ — adică Cola di Rienzo. 


Strofa de încheiere 


vers. 1. „muntele Tarpeo” — Capitoliul de la 
Roma, unde se află celebra stîncă tarpeiană. 
vers. 2. „Un cavaler“ etc. — Cola di Rienzo. 


vers. 4—5. „Unul“ etc. — poetul însuși. 

CUPRINSUL 


DESPRE FRANCESCO PETRARCA ..... 
PROLOG 

Voi ce-ascultați în aste răzlețe rime cum . . . 
INTRU VIAȚA MADONEI LAURA 

Dac-ar putea, Madonă, viața-mi piept să ţină . 
Cînd e să plec, la fiece pas mă-ntorc din cale . 
În înălțimi sînt pasări cu ochi atît de viu . 
Cu cît sint mai aproape de cel din urmă ceas 
Stingher și plin de ginduri, adesea rătăcesc 

Ah, Orso, niciodată n-au fost vuind șuvoaie . 
Deși cu ușurință-n Tessalia, la Pharsal , 
Vrăjmașa mea, oglinda, în care-ţi tot priveşti 
Nu s-a văzut ca focul să fie stins prin foc . . 
Orbit de dorul aprig ce inima-mi distruge . 
Fiţi binecuvîntate zi, lună, an și ceas . . . 
Cît de năuc în ziua întîia rămăsei . 

Am obosit atita gindind cum gîndul meu 
Privirea Ei cea dulce mă săgetă așa . . . . 
Vai, Doamne, obosit sint de-a mai purta povara 
Plăcut mi-a fost adesea și astăzi încă-mi place 
În vînt, de aur păru-i se resfira în unde 


De mult și nu o dată mi-a spus Amor: „Să scrii... 


Fereastra în privazul cărei, cînd vrea, apare 


Ştiu bine, vai! cum Morţii îi sîntem prăzi ușoare 


Cezăr — cînd trădătorul de la Eghipt în dar . 
Mi-i inima prea-plină de-o dulce desfătare 

Iubirea și destinul și mintea mea-mpreună . , , 
Închisă mi-este calca oricărei izbăviri .. . . . 
De nu-i iubire ceea ce simt — ce, dar, să fie? . 
Amor m-a pus ca ţintă de mult săgeţii sale . . 
Pierdută mi-este pacea: nam arme să mă bat . . 
M-aruncă în pustie unde e veșnic soare .. . 

— La ce gindești, o, suflet al meu ? Avea-vom pace ? 
În care colț din ceruri șianume-n ce tipare . . 
Ah, pași pierduţi zădarnic ; ah, ginduri vagi, fugare 
Nu-s adieri. În ceruri și pe pămint e pace . . . 
Pe chipul Ei adesea citind blajinătate . . . . . 
Prea vitregă fu steaua sub care m-am născut . . 


Cind îmi aduc aminte de acel timp și loc . . . 
Printr-ăst sălbatec bunget întunecos prin care . . 
Pe-o mare aspră, iarna, în bezna nopţii reci . . 


Culcată-n iarba verde, o dalbă căprioară . . . 

Pe veci la voi, dragi dealuri, mii inima rămasă . 
Amor mi-i călăuză; dorințele-mi dau ghies . . . 
În vis mi-e fericirea și lenevesc uşor .,. . . . 
În mijlocul atitor femei fermecătoare . . . . 

Cind soarele coboară încet, pierind în mare . . 
Ah, odăiță dragă, ce-ai fost cindva un port . . 
Ce frică mă cuprinde cînd îmi aduc aminte . . 
Îndrăgostiţii pașnici și fără pasiune . . . . . » 
Ascunsă stă sub chipul alb și umil de înger . . 


ÎNTRU MOARTEA MADONEI LAURA 


Vai |! chip frumos; vai! caldă și gingașe privire . 
Ținutu-m-a aprinsul nod crincen în strinsoare . . 
Ce ginduri ai ? și ce faci ? de ce priveşti înurmă? 
O, daţi-mi pace, ginduri avane și haine . . . . 
Pieri năprasnic chipul senin și îngeresc . . . . . 

În cer e plins de pasări și ramuri verzi, ușoare 
De-atitea ori în valea închisă, dulce-azil . . , 
O, fericite suflet ce-ades mi-apari în vis . . . 
Îngălbenit-ai, Moarte, cel mai frumos obraz . 
Prietine Sennuccio, deși mă simt stingher . . . 
Privesc și șes, și dealuri sub cerul singeriu 
Vai ! ochii dulci pe care cu foc eu i-am cîntat 
Privirea mea se-ntoarce acum la anii-acei 
Unde-i senina frunte ce numai cu-o ușoară 

Te pizmuiesc cu ciudă, țărină hrăpitoare 

O, văi în cari răsună cumplitele-mi dureri . . 
Gindirea mea, pe âăripi, mă ridicăn tărie . , 
Suflet frumos — acuma smuls trupului frumos 
Zefir adie iară și-aduce pe pămint . . . 
Acea privighetoare, ce-n noaptea liniștită 

Nici stele călătoare pe cerul nalt și clar . , 
Lăsat-ai, Moarte, lumea în beznă, fără soare , 
"Am cunoscut — cînd cerul vederea mi-o deschise 
Cindva fu, poate, dulce-al iubirii obicei . . . 
Molatece respingeri și dulci asprimi ușoare . 
Gingașe păsărică, în ciripirea ta . . . . . .» 
Oglinda-mi credincioasă, în alburiu-i fum . . » 


IMPOTRIVA CURȚII PAPALE DE LA AVIGNON 


De Babilonu-acesta — încălcător de crez . . » 
Pe creștetu-ți, din ceruri pale de foc cad groase 
Ast Babilon hrăpăreţ, întru atit ticsit-a . . 
Izvor de suferințe și furiei cuibar 

Dorit-am totdeauna vieața solitară . . . . . 

CĂTRE COLA DI RIENZO 


Spirit ales, ce-n jalea lumeștei noastre văi . . 


CĂTRE ITALIA ȘI SENIORII ITALIEI 


Italia mea, nu sînt în stare prin cuvinte . să 


NOTE i e e ue e a e e e a i e 
CUPRINSUL îi 7 ee e a e see eu 


